Fortnite Battle Royale Cecah 2 Juta Pemain Serentak, Tiada Hasrat Untuk Tambah Kenderaan

Hari ini merupakan hari yang amat bermakna untuk Epic Games, khususnya kepada game Fortnite Battle Royale.
Ia merupakan hari ke-100 sejak Fortnite Battle Royale pertama kali dilancarkan, dan Epic Games telah bercakap kepada beberapa media untuk berkongsi tentang apakah yang berlaku dalam game ini sekarang, terutamanya menjelang kemaskini besar yang bakal dibawakan pada minggu ini.
Mereka telah mengeluarkan sebuah video yang mendedahkan statistik para pemain sepanjang 100 hari pertama ini, dan korang boleh saksikannya di bawah:

Bercakap kepada Eurogamer, Epic mendedahkan bahawa Fortnite Battle Royale telah berjaya mencecah 2 juta pemain serentak pada satu-satu masa, dan jumlah keseluruhan pemain untuk game ini ialah 40 juta pemain – meningkat 10 juta pemain dari Disember 2017 yang mencatatkan 30 juta pemain.
Mungkin ada yang menyatakan, ia adalah sebuah game free-to-play yang boleh dimainkan di tiga platform, iaitu PC, PS4 dan Xbox One, namun ia tetap satu pencapaian yang luar biasa.
“Untuk meletakkan ia dalam konteks, sesetengah daripada kami di pejabat mengatakan yang hey, kita adalah game Battle Royale paling besar di dunia barat, yang mana ia sesuatu yang menggilakan,” kata ketua pereka sistem, Eric Williamson.”

Bercakap kepada Rolling Stone pula, beliau menyatakan yang pasukannya merasakan yang menambah kenderaan ke dalam game adalah sesuatu yang tidak perlu.
“Kami bercakap tentang kenderaan dan kelebihan dan kekurangan. Tapi kita tiada keperluan untuk pergi ke mana-mana dalam map kerana masa perjalanan kita membenarkan kamu untuk pergi ke mana-mana saja kamu ingin pergi. Kami berbincang tentang kenderaan, kami bercakap tentang mencuba perkara dengan fungsi yang unik dan ia bukan sahaja tentang ingin pergi dari titik A ke titik B. Itu sajalah apa yang kami bincangkan.”
Melalui map yang tidak terlalu besar serta dengan adanya ‘rocket riding‘ dan penambahan Launch Pad, penulis secara peribadinya juga merasakan perkara yang sama. Kenderaan sememangnya tidak perlu untuk ditambah ke dalam game ini.
Akhir sekali, Epic juga telah memperlihatkan lokasi bandar-bandar baru yang terletak dalam map yang berwajah baru. Korang boleh lihatnya di bawah:

Korang dapat saksikannya di atas, ia bukan sahaja semata-mata menambah bandar-bandar dan lokasi baru ke dalam map. Malah ia menambahbaik visual sedia ada dengan bukit-bukau, jalan-jalan dan beberapa objek lain kelihatan lebih indah.
Buat masa ini, Epic masih belum umumkan bilakah kemaskini besar ini akan dibawakan ke dalam game. Namun yang pasti ia bakal ditampilkan dalam minggu ini. Kami dah tak sabar!


Mod Ini Tukar Model Karakter Ellie Dengan Joel Dalam The Last of Us Part II

Sama ada korang suka ataupun tidak, perbezaan terbesar yang dibawakan The Last of Us Part II adalah kita lebih banyak bermain sebagai Ellie berbanding Joel seperti dalam game pertama.
Seorang modder, smasher248 telah berkongsi hasil mod beliau di Youtube. Mod yang dilakukan adalah menukar model karakter Ellie dalam sekuel itu kepada model karakter Joel. Dalam kata lain, mana-mana babak yang pada asalnya menggunakan Ellie, telah ditukar kepada Joel.
Video di bawah memperlihatkan Joel beraksi tembak-menambak bersama-sama Gina:

Video di bawah pula babak yang asalnya Ellie memetik gitar dan menyanyikan lagu kepada Gina, ditukar kepada Joel yang memetik gitar. Namun, nampaknya ia hanya menukar model karakter fizikal Ellie kepada Joel, suaranya masih menggunakan suara asal Ellie:

Korang boleh baca reviu Boleh Beli or Boleh Blah!? kami untuk The Last of Us Part II di sini, atau nak baca perbincangan penuh spoiler, boleh klik sini.


IGN Dan Gamespot “Bergaduh” Di Twitter, Mengusik Antara Satu Sama Lain Dalam Star Wars Battlefront II

Dua gergasi media ini usik-mengusik.

Baru-baru ini, EA telah menjemput media-media gaming antarabangsa bagi mencuba game penuh Star Wars Battlefront II untuk memuat-naik gameplay-gameplay terbaru game tersebut – dalam kata lain, mempromosikannya sebelum ia dilancarkan minggu hadapan.
Terbaru, IGN dan Gamespot, dua gergasi media gaming antarabangsa ini telah berjenaka dan usik-mengusik antara satu sama lain di Twitter, mengatakan masing-masing lebih hebat dalam Star Wars Battlefront II.
Mereka telah berbalas-balas tweet, menunjukkan gameplay yang mereka telah membunuh lawannya dalam game itu, memfokuskan kepada confirmed kill, sambil disusuli dengan lawak jenaka dari filem Star Wars.
Gameplay yang ditunjukkan itu adalah gameplay yang diambil semasa mereka dijemput oleh EA untuk mencuba dan merekod Star Wars Battlefront II.
Ia memang lucu dan korang boleh saksikan thread tersebut di bawah:

Oh, hi, @gamespot… pic.twitter.com/NLVBdzZrc7
— IGN (@IGN) November 8, 2017
Kalau di Malaysia, korang nak JomGaming berentap dengan media Malaysia lain yang mana? Dalam game apa? Cuba korang tag mereka di ruangan komen.
Star Wars Battlefront II akan dilancarkan sepenuhnya pada 17 November 2017 di PC, PS4 dan Xbox One.
JomBaca: EA Bawakan Kandungan Dari Star Wars Battlefront II Ke Dalam FIFA 18 Dan Battlefield 1


Ini Adalah 4 Wakil Malaysia Yang Akan Pergi Ke PES League SEA Finals 2017 Di Bandung, Indonesia

Sebelum ini, kami telah melaporkan tentang PES League SEA Finals 2017 yang akan diadakan di Bandung, Indonesia pada 7 Mei 2017.

Terbaru, organisasi yang akan membawa pasukan Malaysia ke Bandung ini, PES League Malaysia telah mengumumkan bahawa 4 pemain tersebut. Keempat-empat mereka adalah:

Zainul Ariffin bin Burhanuddin – Zainul_13
Tengku Erwan Martino bin Tengku Ismail – Degasa_Erwan
Muhammad Syakir bin Muzzafar – Sharkspeedo
Syeriiqbal bin Mustapha – Iqslayerz

3 pemain telah dipilih berdasarkan pertandingan-pertandingan offline yang diadakan di seluruh Malaysia, dan 1 pemain telah dipilih melalui pertandingan-pertandingan online – berlangsung sepanjang musim 2016/2017.
Berikut adalah kedudukan untuk pertandingan offline bagi musim 2016/2017 PES League Malaysia:

Ini pula adalah kedudukan untuk pertandingan online bagi musim 2016/2017 PES League Malaysia:

Degasa_Erwan telah menduduki takhta pertama bagi kedudukan online, bermakna, kedudukan beliau di kedudukan offline tidak dikira dan ia dibuka kepada kedudukan offline ke-4. Hendak dijadikan cerita, kedudukan offline ke-4 (ATG_Rafiq) dan ke-5 (Sharkspeedo) mempunyai mata yang sama.
Sebuah perlawanan penentu telah dijalankan di NaGaming antara ATG_Rafiq dan Sharkspeedo bagi menentukan siapakah yang layak untuk mengisi slot ketiga dalam kedudukan offline. Perlawanan tersebut telah menyaksikan Sharkspeedo berjaya menumpaskan ATG_Rafiq dengan keputusan 2-0, dalam format best-of-3. Saksikan perlawanan tersebut di bawah:

Pasukan negara ini akan bertolak ke Bandung, Indonesia pada 6 Mei 2017.
Kami di JomGaming mengucapkan selamat maju jaya kepada pasukan Malaysia ini, dengan harapan satu berita gembira akan dibawa pulang ke tanah air kelak! Malaysia Boleh!
JomBaca: PES SEA Finals 2017 Akan Diadakan Di Bandung, Indonesia – Bagaimana Ingin Mewakili Malaysia


Rockstar Keluarkan Screenshot Terbaru Red Dead Redemption 2, Paparkan Pelbagai Pekan Yang Ada

Rockstar telah mendedahkan sebelum ini yang Red Dead Redemption 2 bakal menampilkan map yang paling besar pernah dicipta oleh studio game itu.
Namun, daripada video-video serta screenshot yang pernah diperlihatkan sebelum ini, kita masih tidak dapat membayangkan bagaimana besarnya kawasan yang ada dalam game ini nanti. Terbaru, Rockstar telah berkongsikan maklumat baru — memperkenalkan beberapa pekan yang bakal pemain lawati serta screenshot untuk pekan-pekan tersebut.
Antara pekan yang didedahkan ialah Valentine, Annesburg, Saint Denis, Mount Hagen, Rhodes, Strawberry, dan Lagras. Setiap pekan ini, Rockstar ada terangkan apakah yang ada di dalam pekan tersebut, dan korang boleh bacanya di sini.

Red Dead Redemption 2 akan dikeluarkan pada 26 Oktober 2018 untuk Xbox One dan PS4.


Just Cause 3: 1000km? Bapak Besar Map Kau!

Nampaknya Avalanche Studios kali ni betul-betul hendak push kebolehan maksimum console terkini iaitu Xbox One dan Playstation 4 dengan Just Cause 3. Mereka akan menyediakan map sebesar 1000km untuk korang terokai. Besar bukan?
Bagi mereka yang kurang mengetahui mengenai siri Just Cause, ia merupakan sebuah game yang mengutarakan gameplay 3-rd person action adventure. Dalam siri terkini ini, ia akan bertempat di kepulauan Mediterranean yang bernama Medici dan korang akan kembali menjadi hero siri ini, Rico Rodriguez.
Dalam Just Cause 3, map akan dibahagikan kepada 3 bahagian utama

Kawasan bandar dan luar bandar.
Kawasan militari yang berdekatan sebuah pekan perikanan.
Kawasan hutan yang mempunyai bukit-bukau yang berbatu.

Just Cause 3 dijangkakan akan berada dipasaran untuk PC, PS4 dan Xbox One pada 1 December 2015.


Injustice 2: Swamp Thing Sertai Pertempuran, Dan Beliau Kelihatan Awesome!

Nether Real Studios baru sahaja mengumumkan karakter berikutnya bagi Injustice 2 – Swamp Thing!

Melalui video dari IGN, dapat dilihat hero termutasi dari tumbuhan paya bakau Swamp Thing bakal menyertai Injustice 2.
Banyak juga aksi dan teknik menarik yang boleh kita gunakan bersama Swamp Thing ni nanti! Antara yang menarik perhatian adalah grab jarak jauh, sistem elak memasuki tanah dan gerakan defensive macam landak, dan juga penggunaan klon! Pehh, memang menarik!
Injustice 2 akan diterbitkan pada 16 Mei untuk PlayStation 4, Xbox One, iOS dan Android, dan beberapa edisi game telah diumumkan.


10 Benda Yang Korang Mungkin Tak Perasan Ketika Main Witcher 3

Bermain game Witcher 3 ni memang memerlukan konsentrasi yang tinggi dan penumpuan yang luar biasa kerana korang berlawan dengan monster-monster yang kuat dan besar. Oleh itu mungkin korang dan penulis sendiri terlepas pandang beberapa perkara menarik di dalam Witcher 3. Nak tau?? Jom kita usha.
1. Roach: Kuda Yang Takkan Hilang Pedoman
Korang cuma perlu tekan button ‘X’ dan biarkan Roach bergerak sendiri di atas laluan jalan. Tak perlu arahkan analog stick korang ke kiri atau ke kanan, Roach tau mana nak pergi dan berjalan terus mengikut alur track tersebut. Bijak Roach.
Ko jalan aje Roach, aku nak tido sekejap.
2. Fast Travel Mengubah Waktu Dan Cuaca
Bagi mereka yang dah puas explore, fast travel merupakan alternatif travel yang utama di dalam Witcher 3. Tapi mungkin juga korang terlepas pandang bahawa penggunaan fast travel akan efek pada perjalanan waktu korang. Tak percaya cuba lah nanti.
Travel laju sangat, kat mana aku ni?
3. Jangan Takutkan NPC, Nanti Tak Boleh Interact Dengan Mereka
Tak percaya?? Hahaha, korang pergi ke mana-mana NPC, kemudian cuba keluarkan pedang korang ataupun aktifkan sign korang merata-rata tempat. Korang akan dengar NPC menjerit ketakutan, dan selepas itu tiada langsung button interact pada NPC tersebut. Padan muka korang!
Bhaiya, tolong jangan mara sama saiya..
4. Janggut Dan Misai Geralt Akan Tumbuh Balik Mengikut Peredaran Masa
Mungkin ramai yang tak perasan, tapi cuba korang pergi barber shop dan buang semua janggut dan misai Geralt. Kemudian korang main macam biasa, selepas beberapa lama korang akan nampak janggut dan misai Geralt ada balik. Hahaha memang realistik kan. Jangan tanya kitorang pasal bulu-bulu lain di badan Geralt!
Jejaka Dashing…
5. Berlawan Di atas Kuda Memang Menyusahkan
Yeah, penulis pun rasa macam tu. Memang susah betul bila korang nak berlawan di atas kuda, tapi mungkin ramai tak tau yang bila korang hold button attack dan kemudian aim kan ke arah musuh, masa akan menjadi perlahan untuk seketika untuk membolehkan korang perbetulkan cursor korang untuk mendapatkan ketepatan ketika menyerang musuh. Geralt pon main bullet-time lah!
Heppp..Heppp..BULLET-TIME!
6. Menenangkan Roach Yang Ketakutan
Bagi dia sapkok dulu. LOL. Seriously, sekiranya korang menunggang Roach dan terjumpa monster-monster yang menakutkan, dan Roach menggelisah semacam, jgn risau! Ada jalan penyelesaiannya. Korang cuma aktifkan sign Axii dan gunakan pada Roach, dan ini dapat chillkan dia.

7. They See Me Rollin’ They Hatin’
Seandainya korang terjatuh dari tebing, ada cara untuk selamat, dan dapat mengurangkan damage kesan dari jatuh tempat yang tinggi. Caranya ialah korang tekan button roll, dan setiap kali korang buat roll animation ini dapat mengurangkan impak ketika jatuh dari tempat tinggi. Walaupun bukan 100% berjaya tapi atleast boleh lah.
Apsal la dia suruh aku terjun tebing nih.
8. ‘Happy Ending’ Bagi Korang EXP
Kalau korang berkunjung ke rumah pelacuran di dalam game Witcher ini, benda pertama yang korang akan jumpa semestinya awek-awek cun kan. Dan pastinya korang akan melanggan awek-awek ni. Tapi korang perasan tak, selepas selesai ‘projek’ korang tu, korang akan mendapat EXP, tapi tidak lah sebanyak seperti korang buat quest ataupun mission.

9. Bandit Camp Sentiasa Respawn
Kalau korang dah explore keseluruhan map di dalam Witcher 3 korang pasti biasa dengan bandit camp ni. Korang pasti terkejut kerana walaupun korang dah clearkan smua bandit-bandit tu, bila korang lawat semula bandit camp tersebut, pasti akan ada lagi. Macam chipmore cendawan selepas hujan kan.

10. Bot-Bot Pun Boleh Fast Travel??
Hah, jangan terkejut. Penulis sendiri pun tak tau. Tapi percaya atau tak, sekiranya korang menaiki bot, korang juga boleh menggunakan fast travel. Korang cuma perlu cari lambang sauh, dan korang boleh la fast travel ke mana-mana tempat di kawasan laut.

Amacam, puas hati? Ada lagi benda yang kitorang terlepas? Kongsikan kepada kami pada ruangan komen di bawah ok!
ADIOS!!!!


Star Ocean 5: Tiba Giliran Si Pencinta Perempuan, Emerson Untuk Character Trailer Terbaru!

Tak lengkap sebuah JRPG tanpa seorang lelaki besar yang merupakan seorang pencinta perempuan & alkohol, kan?

Beberapa hari yang lepas, Square Enix dan tri-Ace telah pun release sebuah character trailer terbaru buat Emerson, rakan penggembaraan Anne.
JomBaca: Star Ocean 5: Character Introduction Trailer Untuk Si Melee Attacker, Anne!
Emerson berumur 41 tahun, dan dikatakan mempunyai rupa paras yang menakutkan dengan suara yang dalam. Tapi jangan risau, Emerson di sebalik wajahnya yang menakutkan ini merupakan seorang yang adil dan saksama.

Walaupun Emerson dikatakan memakai baju serupa macam salesman jual ubat di dalam dunia Star Ocean 5, tapi percayalah, Emerson bukanlah salesman penjual ubat. Emerson adalah seorang pencinta wanita dan alkohol dan bekerja keras untuk sentiasa pick up wanita kemana-mana sahaja dia pergi.

Emerson menggunakan crossbow/bowgun sebagai senjatanya dan ini membuatkan Emerson mempunyai banyak skill dan move dari jarak jauh. Offensive abiliti Emerson juga dikatakan lebih tinggi berbanding party members lain.

Antara special attacks Emerson adalah “Benishigure“, di mana attack ini akan melepaskan banyak arrow dari crossbow Emerson dan mengenakan damage kepada banyak musuh dalam masa yang sama.
Star Ocean 5: Integrity & Faithlessness bakal dilancarkan di Jepun pada 31 Mac 2016 untuk PS3 & PS4, dan di NA/EU/Asia untuk PS4 sahaja, pada tarikh yang bakal diumumkan kemudian pada tahun ini.


DLC Borderlands 2 Baru Akan Menghubungkan Jalan Cerita Seterusnya Ke Borderlands 3

Sementara menantikan kehadiran Borderlands 3, Gearbox telah mengeluarkan DLC untuk Borderlands 2: Commander Lilith And The Fight For Sanctuary yang akan dilancarkan pada 9 Jun.
Commander Lilith And The Fight For Sanctuary akan membawa pemain kembali ke planet Pandora, lokasi Borderlands 1 dan Borderlands 2 serta juga sebahagian daripada planet dari Borderlands 3.
Bandar Sanctuary yang menjadi lokasi dalam Borderlands 2 terpaksa ditinggalkan untuk penduduk Sanctuary menjelajah ke planet lain dengan menggunakan kapal angkasa yang digelar sebagai Sanctuary baru. Perpindahan itu berlaku kerana gas toksik telah meracuni planet Pandora.

Pemain boleh menjangkakan musuh-musuh baru, kawasan-kawasan baru, dan loot baru serta senjata rarity yang baru iaitu Rainbow yang mana game kod Borderlands 2 telah dikemaskini baru-baru ini, dan senjata-senjata tersebut boleh dijumpai.
Gambar dari Commander Lilith menunjukkan musuh yang mempunyai mutasi tumbuh-tumbuhan, kenderaan dan senjata baru serta planet yang dipenuhi dengan tumbuh-tumbuhan.
Karakter-karakter dari Borderlands 1 dan Borderlands 2 akan membuat kemunculan semula.
Bagi pemain baru yang telah memiliki Borderlands Handsome Jack Collection secara percuma di PS Plus, dan juga diskaun 90% di Steam serta juga akan hadir ke Xbox melalui Xbox Game Pass, level cap pemain akan ditingkatkan ke level 30 untuk membolehkan akses ke expansion Commander Lilith. Manakala, untuk level cap bagi keseluruhan pula ditingkatkan dari level 72 ke 80.


AmTuah Bakal Ke Paris Untuk ESWC 2016, Satu-Satunya Wakil Malaysia Dan SEA Dalam FIFA 17

Sekali lagi, nama Malaysia akan berentap dalam arena eSports di peringkat antarabangsa.
[su_vimeo url=”https://player.vimeo.com/video/169671986?byline=0&portrait=0″]
Electronic Sports World Cup (ESWC) 2016 akan diadakan semasa acara Paris Games Week di ibu kota Perancis, Paris pada 29 hingga 31 Oktober 2016. Antara game yang bakal dipertandingkan nanti adalah Counter Strike: Global Offensive (CS:GO), CS:GO Women, Clash Royale dan FIFA 17.
Anak Malaysia, Amirul Afandi, atau lebih dikenali dengan nama AmTuah bakal membawa nama negara di persada dunia ini – menjadikan beliau satu-satunya wakil dari Malaysia dan Asia Tenggara di kejohanan ini. Beliau telah berjaya meloloskan diri ke ESWC 2016 dengan kelayakan automatik kerana telah menjuarai Malaysian Cyber Games (MCG) 2015 dan ASEAN Games for eSports (AGES) 2016 sebelum ini.
AmTuah ketika di AGES 2016.
Sekiranya anda tidak tahu, ESWC merupakan sebuah kejohanan kedua terbesar dunia yang diiktiraf oleh EA Sports. Ia sentiasa menghimpunkan pemain-pemain terbaik FIFA dari seluruh dunia. Terdapat beberapa pemain terpilih yang mendapat jemputan terus ke kejohanan ini tanpa perlu melalui pusingan kelayakan dan AmTuah adalah salah seorang daripadanya.
“Saya akan buat yang terbaik, sasaran saya adalah podium dan ingin menaikkan nama Malaysia dalam industri eSports dunia. Harapannya adalah supaya lebih ramai pemain-pemain Malaysia merebut peluang untuk bertanding di pentas tertinggi,” kata AmTuah ketika dihubungi JomGaming.

Para pemain FIFA 17 di ESWC 2016 yang datang dari seluruh dunia.
Semoga berjaya buat AmTuah daripada kami di JomGaming. Semoga dapat membawa berita baik sekembalinya ke tanah air nanti.


Destiny: The Collection: Trailer Tayangkan Exclusive Content Yang Korang Boleh Dapat!

Destiny: The Collection akan diterbitkan minggu depan bersama pelancaran DLC terbaru Destiny – Rise of Iron. Dapatkan koleksi penuh Destiny, eksklusif bagi PS4.

PlayStation telah menerbitkan trailer di channel Youtube mereka yang menampilkan exclusive content di dalam Destiny: The Collection termasuk exclusive content Rise of Iron seperti quest Show of Strength, ship Timeless Tereshkova, dan map multiplayer Icarus.
Di samping itu, korang juga boleh mendapatkan exclusive content The Taken King seperti strike Echo Chamber, map multiplayer Sector 618 dan senjata eksotik Jade Rabbit.
Di dalam satu temuramah bersama GameSpot, art director Shiek Wang berkata bahawa, Rise of Iron dipengaruhi oleh Games of Thrones, terutamanya dalam rekaan gear, armor dan landscape. Penceritaan watak ala Game of Thrones juga akan digunakan di dalam Rise of Iron!
Rise of Iron akan membawa Guardians kembali ke Old Russia seterusnya ke Plaguelands dan membawa kembali Khvostov, senjata pertama dalam dunia Destiny. Kali ini ianya akan kembali sebagai senjata eksotik yang lebih berkuasa.
Destiny: The Collection dan Rise of Iron akan dilancarkan 20 September ini di PS4 dan Xbox One.


AMD Ryzen Threadripper Telah Berjaya Merangkul Anugerah Innovasi Terbaik Di CES 2018

Salah satu pengiktirafan yang cukup besar bagi pemproses paling berkuasa dari AMD ini.

AMD Ryzen Threadripper 1950X telah menerima pengiktirafan sebagai Anugerah Innovasi Terbaik di CES 2018 yang berlangsung di Las Vegas baru-baru ini. Tidak dapat dinafikan bahawa kehadiran produk terbaru dari AMD ini sememangnya memberikan impak kepada pasaran pemproses umumnya dan ini pastinya menguntungkan kita sebagai pengguna.
Tahniah diucapkan bagi AMD!


Pokémon Uranium: Peminat Ambil Masa 9 Tahun Untuk Bina Game PC Ini! Download Sekarang!

Korang kata korang peminat Pokémon yang terhebat? Tapi korang mungkin tak sehebat peminat-peminat ini yang ambil masa 9 tahun untuk siapkan game Pokémon tersendiri!

Kalau dah tak larat nak berjalan mencari Pokémon dalam Pokémon GO, cuba korang download Pokémon Uranium! Game yang dibina oleh peminat bagi platform PC ini mengambil masa 9 tahun untuk disiapkan – dan ianya PERCUMA!

Walaupun ianya bukan dibangunkan oleh Nintendo, developer-developer Pokémon Uranium cuba menggabungkan elemen-elemen dari universe Pokémon dan ditambah dengan elemen-elemen pembaharuan mereka sendiri!

Berikut adalah petikan daripada pengenalan kepada Pokémon Uranium ini;

Pokémon Uranium adalah game RPG Pokémon yang dibangunkan oleh peminat sejak 9 tahun lepas. Terletak di rantau Tandor yang bermusim tropika, pemain akan menemui 150 spesis Pokémon baru di dalam pengembaraan mereka mengumpulkan 8 Gym Badges dan menjuarai Tandor Regional Championship! Sepanjang pengembaraan ini, pemain akan battle menentang ancaman jahat yang menyebabkan bencana nuklear, dan bertemu dengan jenis Pokémon terbaru – Pokémon Nuclear!
Pokémon Uranium Wiki

Pokémon Uranium juga menampilkan online trading dan battle di samping Pokémon dan karakter-karakter baru. Kali ini, korang akan memainkan watak sebagai seorang remaja 13 tahun yang meninggalkan rumah dan mencari pekerjaan sebagai pengkaji Pokémon untuk melengkapkan Pokédexnya.
3 ekor Pokémon starter dalam Pokémon Uranium – Orchynx (Grass, Steel), Raptorch (Fire, Ground) & Eletux (Water, Electric)
Akhirnya selepas 9 tahun dalam pembikinan, Pokémon Uranium ver 1.0 akhirnya diumumkan pada 6 Ogos 2016. Sejurus selepas video pengumuman di atas, game ini sedang #trending di kalangan peminat Pokémon, jadi mungkin server mereka dibanjiri capaian download!
Korang boleh cuba download Pokémon Uranium di SINI ataupun di SINI. Korang juga boleh ikuti akaun Twitter mereka untuk maklumat berkenaan download, update dan sebarang berita terkini bagi Pokémon Uranium.
Download cepat sebelum ianya di-ban oleh Nintendo dan The Pokémon Company!


Dead Space Remake Diumumkan Akan Dilancarkan Pada Januari 2023

Dead Space yang dibikin semula (remake) telah mempunyai tarikh pelancarannya, umum EA.
Dead Space remake akan dilancarkan pada 27 Januari 2023 untuk PC, PS5 dan Xbox Series.
Dibangunkan menggunakan enjin Frostbite oleh Motive, EA mengatakan yang Dead Space kali ini akan dibikin semula sepenuhnya dari kosong bagi membawakan pengalaman yang lebih mengasyikkan. Ia merupakan remake kepada Dead Space pertama yang pernah dilancarkan pada tahun 2008.
Dalam kenyataan yang dikeluarkan, game sains-fiksyen seram itu akan mengekalkan keaslian visi yang ditampilkan dalam game asalnya, menawarkan audio yang ditambahbaik, serta visual lebih mantap dan menyeramkan yang telah diimaginasikan semula dengan berhati-hati bagi membangkitkan tahap keasyikan dan kualiti yang baharu.

🚨 January 27, 2023 🚨#DeadSpace pic.twitter.com/gjbCTQ7FY3— Dead Space (@deadspace) May 12, 2022

It’s official! We’re so excited for you to get your hands on this game and experience all the fear and joy that is #DeadSpace. C'est officiel ! Nous avons hâte de partager ce jeu avec vous pour que vous puissiez vivre la peur et la joie que représente #DeadSpace. https://t.co/g3romHCtvh— Motive (@MotiveStudio) May 12, 2022


Call of Duty: WWII – Jom Lihat Gameplay Trailer Multiplayer Buat Kali Pertama

Trailer terkini Call of Duty: WWII ialah seperti sebuah lawatan ke adegan-adegan filem aksi Perang Dunia Kedua!

Trailer ini memaparkan tentera Amerika dan tentera Nazi Jerman bergerak mara ke medan petempuran, melakukan serangan jarak dekat, menyerang sarang kubu musuh, kapal terbang menjatuhkan bom. Memfokuskan kepada multiplayer, ia sememangnya kelihatan lebih serius berbanding trailer-trailer Call of Duty yang sebelumnya.
Call of Duty akan kembali ke masa lampau selepas tahun lepas mereka menampilkan tema sci-fi dalam Infinite Warfare. Kembali ke Perang Dunia Kedua seperti tiga game Call of Duty yang dulu.
Dalam game ini, pemain akan mendarat di pantai Normandy pada D-Day sebagai 1st Infantry Division dan berjuang di lokasi-lokasi yang ikonik seperti di Normandy France, Ardennes Forest, Belgium dan Aachen, Jerman di beberapa bahagian yang memaparkan medan petempuran di kampung, tempat bersalji dan banyak lagi.
Seperti Call of Duty: World At War, siri terbaru ini kembali menampilkan elemen gore dalam Call of Duty: WWII. Ia juga menampilkan ciri-ciri sistem Division baru dalam meletakkan persiapan create-a-class yang dilihat banyak dilaksanakan dalam game-game lain. Pemain juga dibenarkan bermain sebagai karakter perempuan dalam multiplayer.
Kaki, tangan, kepala dan separuh badan pada badan anggota askar kini boleh dihancurkan dengan adanya elemen gore.
Call of Duty: WWII dihasilkan oleh Sledgehammer Games, studio yang bertanggungjawab ke atas Call of Duty: Modern Warfare 3 dan Advanced Warfare.
Call of Duty:WWII dijadualkan akan dikeluarkan pada 3 November 2017, di PC, PlayStation 4 dan Xbox One.


Rocket League Ungguli 20 Game Paling Banyak Dimuatturun Di PlayStation 4 Sepanjang 2016

Game indie ini gah menewaskan barisan game AAA yang keluar sepanjang tahun 2016.

Sekiranya anda menjangkakan bahawa game-game AAA seperti Battlefield 1, Overwatch, Uncharted 4 atau CoD: Infinite Warfare yang menduduki tangga teratas muat turun di PlayStation 4 sepanjang tahun 2016, anda pastinya telah tersilap. Mempersembahkan, game paling banyak dimuatturun adalah – ROCKET LEAGUE!
Dalam blog post terbaru yang dikeluarkan PlayStation, ia telah mengumumkan senarai game teratas di setiap platform PlayStation – iaitu di PS4, PS3, PS Vita, PS4 Add-ons, PS VR, dan PS Classics.
Game keluaran Psyonix, Rocket League telah dilancarkan pada tahun 2015, serta ditampilkan dalam koleksi game segera PlayStation Plus pada tahun yang sama. Walau bagaimanapun, tahun berikutnya, 2016, Rocket League tetap gah di persada PlayStation Store – mengalahkan barisan game AAA yang cukup mantap.

Berikut adalah senarai game teratas di setiap platform PlayStation sepanjang tahun 2016:
PS4 Games
1. Rocket League
2. Battlefield 1
3. Minecraft: PlayStation 4 Edition
4. Call of Duty: Infinite Warfare
5.Tom Clancy’s The Division
6. Grand Theft Auto V
7. Overwatch: Origins Edition
8. Battlefield 4
9. No Man’s Sky
10. EA SPORTS FIFA 17
11. NBA 2K17
12. Need for Speed
13. Star Wars Battlefront
14. TOM CLANCY’S RAINBOW SIX SIEGE
15. Battlefield Hardline
16. Madden NFL 17
17. The Elder Scrolls V: Skyrim Special Edition
18. UNCHARTED 4: A Thief’s End
19. The Last Of Us Remastered
20. FINAL FANTASY XV
PS3 Games
1. Minecraft: PlayStation 3 Edition
2. The Last Of Us
3. Grand Theft Auto V
4. LittleBigPlanet 3
5. Plants vs. Zombies Garden Warfare
6. Battlefield 4
7. Call of Duty: Black Ops III
8. Need for Speed Most Wanted
9. EA SPORTS FIFA 17
10. Watch Dogs
11. Dragon Ball Xenoverse
12. Dark Souls II
13. Goat Simulator
14. Red Dead Redemption
15. EA SPORTS FIFA 16
16. Grand Theft Auto: San Andreas
17. Gran Turismo 6
18. Battlefield Hardline
19. MLB The Show 16
20. Pro Evolution Soccer 2017
PS4 Add-ons
1 Call of Duty: Black Ops III – Awakening
2 Destiny: Rise of Iron
3 The Elder Scrolls Online: Tamriel Unlimited – ESO Plus
4 Call of Duty: Black Ops III Season Pass
5 Call of Duty: Black Ops III – Eclipse
6 Call of Duty: Black Ops III – Descent
7 Black Ops III – The Giant Zombies Map
8 Call of Duty: Black Ops III – Salvation
9 Rocket League – Batman v Superman: Dawn of Justice Car Pack
10 STAR WARS Battlefront Season Pass
PlayStation VR Games
1. Job Simulator
2. Batman: Arkham VR
3. Until Dawn: Rush of Blood
4. PlayStation VR Worlds
5. Keep Talking and Nobody Explodes
6. Here They Lie
7. Sports Bar VR
8. Carnival Games VR
9. Harmonix Music VR
10. EVE: Valkyrie
PS Vita Games
1. DIGIMON STORY CYBER SLEUTH
2. Minecraft: PlayStation Vita Edition
3. GOD EATER: Resurrection
4. XCOM: Enemy Unknown Plus
5. Borderlands 2
6. Persona 4 Golden
7. Jak and Daxter Collection
8. Sword Art Online -Hollow Fragment-
9. Ratchet & Clank Collection
10. Severed
PS Classics
1. Grand Theft Auto: San Andreas
2. Bully
3. Grand Theft Auto: The Trilogy
4. Dark Cloud 2
5. Twisted Metal: Black
6. The Warriors
7. Grand Theft Auto: Vice City
8. Star Wars Bounty Hunter
9. Rogue Galaxy
10. Manhunt


Saksikan Gameplay Multiplayer Battlefield V Buat Pertama Kali Yang Dimuatnaik Oleh Para Youtubers!

Beberapa Youtuber telah diberikan akses awal oleh EA untuk merakamkan gameplay multiplayer Battlefield V.

Antara gameplay yang dapat kita lihat dalam video-video di bawah adalah mekanik Fortifications, destructions, kenderaan dan banyak lagi dalam Battlefield V.
Menurut Westie, kalau Battlefield 1, semua pemain akan mendapat topeng gas. Dalam Battlefield V, slot itu akan digantikan dengan toolkit yang boleh digunakan untuk membina kubu pertahanan.
Kita juga dapat lihat bagaimana kemas dan mantapnya destructions dalam game ini. Ia kelihatan sungguh realistik. Lebih menarik, apabila sebahagian bangunan sudah musnah, pemain boleh membina semula dengan mekanik Fortifications.

Dalam video Jackfrags pula, beliau menjelaskan lagi bagaimana mode baru, Grand Operations akan dimainkan. Video ini juga memperlihatkan sistem revive baru yang telah diperkenalkan, yang mana semua pemain kini boleh melakukannya. Namun, class Medic akan dapat melakukan revive dengan lebih pantas dan boleh mengembalikan HP pemain lain kepada penuh.
Ammo dan health juga kini boleh di-drop oleh semua pemain.
Korang boleh saksikannya di bawah:

Battlefield V akan dilancarkan di PC, PS4 dan Xbox One pada 19 Oktober ini.
JomBaca: Battlefield V Umumkan Mode Battle Royale, Saksikan Trailer Multiplayer


E3 2016: Pokemon Sun & Moon Mendapat Mode Battle Royal, Percuma Untuk Semua

Apa lagi? Jomlah berlawan dengan kawan-kawan korang dalam mode Battle Royal terbaru ini!
Bermula dengan conference E3 2016 Nintendo Treehouse, kita dapat melihat lebih tentang gameplay Pokemon Sun & Moon selama 45 minit.
Dengan grafik yang lebih gempak dan layout bottom screen terbaru menjadi satu daya penarikan yang fresh. Namun apa yang dilihat dalam trailer mungkin diubah untuk mencapai kesukaan ‘trainers’ yang bakal bermain Pokemon Sun & Moon ini. Jom usha gameplay diorang sikit!

Kini korang juga boleh memilih antara pre-customize ‘Trainer’ anda!
Region terbaru, Alola kelihatan sangat luas dan menawan.
Di dalam Region ini juga terdapat beberapa lagi 3 Pokemon di-reveal iaitu Pikipek, burung belatuk Normal-dan Flying-type, Yungoos, ferret yang sentiasa lapar dan raging ber ifat Normal-type dan Grubbin, seekor Bug-type Pokemon berbentuk larva.
Kita juga dapat melihat Pokemon baru Magearna yang berusia 500 tahun dicipta oleh seorang saintis. Mageerna mempunyai kuasa untuk mendalami ’emosi, fikiran dan perasaan’ Pokemon yang lain.
Highlight sidang ini menunjukkan terdapat mode terbaru iaitu Battle Royal! Lawan bersama 4 orang rakan Trainer yang lain dan yang terakhir berdiri akan menjadi pemenang. Ini adalah kali pertama GameFreak mengadakan mode free-for-all di dalam game Pokemon.


Game Percuma PlayStation Plus November 2020 – 2 Game Untuk PS4, 1 Game Untuk PS5

Selain memberikan dua game percuma untuk PS4 seperti biasa, Sony nampaknya sudah mula menawarkan game percuma untuk PS5 dalam senarai game percuma bulanan dalam langganan PlayStation Plus.
Untuk bulan November 2020, dua game percuma yang diberikan untuk PS4 ialah Middle-earth: Shadow of War dan Hollow Knight: Voidheart Edition. Kedua-dua game ini boleh diambil dari 4 November hingga 30 November ini.

Apabila PS5 dilancarkan kelak, Bugsnax akan ditambah sebagai satu lagi percuma untuk bulan ini, hanya untuk PS5. Bagi yang tidak tahu, semua game PS4 yang ada dalam akaun korang akan boleh dimainkan di PS5, termasuklah dua game terbaharu yang dimasukkan ke dalam langganan PS Plus ini iaitu Middle-earth: Shadow of War dan Hollow Knight: Voidheart Edition.
Bugsnax untuk PS5 ini akan boleh diambil dari 12 November 2020 hingga 4 Januari 2021. Walaupun Bugsnax akan dilancarkan ke PS4 juga, namun tawaran game percuma PS Plus ini hanya terdapat di PS5.

Bagi korang yang masih belum ambil game-game percuma untuk bulan Oktober 2020, korang masih ada masa sehingga 3 November ini


Apex Legends Umumkan Mode Kekal Arena – 3v3 Deathmatch Macam Counter-Strike

Setelah diacah oleh Respawn Entertainment sebelum ini dan seperti yang dijangka ramai, Apex Legends akan memperkenalkan sebuah mode kekal baharu yang dipanggil Arena.
Arena merupakan sebuah mode 3-lawan-3 deathmatch. Bagi korang yang tidak suka dengan situasi skuad lain melakukan serangan ‘third party’ dalam mode Battle Royale, Arena adalah mode yang korang idam-idamkan selama ini.
Apa yang membuatkan Arena disamakan seperti siri game Counter-Strike adalah ia menggunakan konsep membeli senjata dan gajet semasa fasa pra-pusingan, iaitu sebelum sesebuah pusingan bermula. Setiap pusingan, pemain akan mengumpulkan material melalui menghapuskan pihak lawan, memenangi pusingan, serta mengutipkan dari balang-balang material di dalam map.
Material yang terkumpul ini akan digunakan untuk pembelian senjata, gajet, shield, abiliti dan attachment kepada senjata untuk pusingan seterusnya.
Setiap pusingan akan dimenangi dengan menghapuskan kesemua pemain lawan. Pengiraan mata untuk memenangi keseluruhan perlawanan juga agak menarik.
Dua syarat untuk menang sesuatu perlawanan: (1) mendapat tiga mata (menang 3 pusingan), dan (2) menjarakkan dua mata dengan pihak lawan. Bermakna, antara keputusan yang boleh dicapai untuk menang perlawanan itu adalah 3-0, 3-1, 4-2, atau 5-3.
Apabila keputusan tetap seri sehingga 4-4, perlawanan akan memasuki sudden death, iaitu siapa yang menang perlawanan seterusnya akan terus dinobatkan pemenang.
Terdapat 5 map dalam Arena. 2 map adalah lokasi baharu yang direka khas untuk mode ini, manakala 3 map lain adalah lokasi yang diambil dari map-map Battle Royale sedia ada. 3 map dari Battle Royale ini akan bertukar-tukar dengan lokasi yang lain secara dua minggu sekali.
Lebih menarik, bagi pembeli Battle Pass, korang akan boleh level-up dalam kedua-dua mode Battle Royale dan Arena.
Jom layan trailer Arena di bawah. Kami sememangnya tidak sabar untuk mencuba mode ini.


Penyokong Bola Sepak Switzerland Baling Controller PS4 Ke Dalam Padang Sebagai Tanda Protes Terhadap Pelaburan Esports

Sikap yang masih memandang negatif terhadap industri esports bukan sahaja berlaku dalam masyarakat kita, malah terjadi di negara-negara luar.
Terbaru, tanda protes terhadap pelaburan kelab kesayangan mereka kepada esports telah membuatkan sebuah perlawanan bola sepak di Switzerland terhenti buat seketika.
Menurut laporan Dexerto, protes tersebut berlaku semasa perlawanan antara Young Boys dan Basel dalam Swiss Super League sedang berlangsung. Apa yang menarik ialah penyokong dari kedua-dua pasukan melakukan protes tersebut sehingga perlawanan terhenti semasa perlawanan baru sahaja bermula selama 15 minit.
Antara tanda protes yang para penyokong ini lakukan ialah membaling bola tenis dan controller PS4 yang diconteng dengan kata-kata kesat ke dalam padang, menaikkan banner dengan logo gergasi butang pause, serta lain-lain banner dengan kata-kata kesat terhadap esports.

Kata-kata kesat yang diconteng di controller PS4 tersebut ialah “f**k esports”, manakala antara banner yang kelihatan ialah “Scheiss esports” yang bermaksud “esports is s**t”.

Protes ini terjadi apabila kedua-dua kelab ini mula membuat pelaburan terhadap industri esports.
Perlawanan tersebut kemudiannya bersambung selepas objek-objek yang dibaling ke atas padang itu dikeluarkan, dan menyaksikan Young Boys membelasah Basel dengan jaringan 7-1.


Sertai Gathering Guilty Gear Malaysia Dan Belajar Dari Player Profesional!

Inilah peluang keemasan korang untuk mempelajari gameplay Guilty Gear Xrd Revelator bersama pemain profesional dari Guilty Gear Malaysia.
Gathering ini dibawa oleh M8 Gaming bersama-sama Guilty Gear Malaysia di Hitbox Gaming, SS15 Subang Jaya.

Event Guilty Gear Malaysia at Hitbox Gaming ini akan dimulakan daripada pukul 12 tengah hari di Hitbox Gaming, SS15 Subang Jaya pada 1 Mei 2017. Kemasukan dan bermain Guilty Gear Xrd Revalator adalah percuma dari pukul 12 hingga 2 petang siap ditemani oleh coach yang akan mengajar anda!
Kalau korang tiada apa-apa perancangan pada hari cuti tersebut, mari lah usha salah sebuah scene fighting game profesional tempatan kita!

Guilty Gear Malaysia (GGM) juga kini berada dibawah sayap M8 Gaming dan ingin meluaskan komuniti pemain Guilty Gear di Malaysia. Antara matlamat GGM untuk gathering ini adalah menaikkan quality cara bermain fighting game dan mencari lebih player yang berpotensi untuk bermain secara profesional di mata dunia.
Kongsi skill dan pengetahuan bersama players lain dan berseronok lah bermain sekali di gathering ini! Untuk mengetahui lebih lanjut tentang event ini, korang hanya perlu klik link Event Guilty Gear Malaysia at Hitbox Gaming.


Kerajaan Sepanyol Memotong Dana Sebanyak RM9.6 Juta Untuk Pembangun-Pembangun Game Indie

Pemberian pinjaman sebanyak €2 juta (RM9.6 juta) untuk membiayai pembangun-pembangun game indie di Sepanyol kini telah tenggelam ke dasar lautan.
Menurut laporan dari El Español (diterjemah oleh Polygon), menteri tenaga, pelancongan dan agenda digital Sepanyol, Alvaro Nadal telah membatalkan pemberian tersebut tanpa sebab yang spesifik. Keputusan itu hadir dalam masa seminggu sebelum pembentangan oleh DEV, sebuah persatuan video game Sepanyol.
Alvaro Nadal, menteri tenaga, pelancongan dan agenda digital Sepanyol
Dibiayai oleh European Union, pemberian tersebut akan memberikan sebanyak kira-kira €50,000 ke €150,000 kepada 20 buah syarikat pembangun, dengan fokus tertentu terhadap studio-studio kecil sebanyak lima atau ahli yang lebih kurang yang sedang menghasilkan game pertama mereka.
Sementara Sepanyol bukanlah pasaran video game terbesar di dunia, seperti yang dilaporkan oleh NewZoo, negaranya memainkan peranan yang besar sebagai pasaran keempat terbesar dalam EU dan di tangga kesembilan terbesar di dunia.
Game yang pernah dihasilkan yang datang dari studio tempatan negara itu adalah seperti Rime dan The Sexy Brutale oleh Tequila Works pada tahun lepas dan pendatang baru, Fourattic yang sekarang sedang menghasilkan game pengembaraan kartun Crossing Souls serta Nihilumbra yang dihasilkan oleh BeautiFun Games pada tahun 2013.


Shin Megami Tensei IV: Apocalypse: Atlus USA Umumkan Launch Edition!

Kalau korang pre-order, korang boleh dapat launch edition dengan 3 metal emblem pin!

Metal pin yang bakal korang dapat kalau korang pre-order ni berdiameter lebih kurang 0.75 inci. Daripada gambar diatas, setiap metal pin ini mempunyai makna tersendiri. Dari kiri ke kanan, yang pertama mewakili Peace (Keamanan), yang ditengah mewakili Anarchy (Kehuru-haraan), dan yang terakhir mewakili Dagda. Dagda adalah dewa yang menghidupkan kembali hero protagonist game ini. Disebabkan hal ini, Dagda meninggalkan kesannya ke atas hero kita.
Cerita SMT IV: Apocalypse  ini adalah penambahan kepada cerita original game SMT IV. Dalam game ini, hero kita adalah seorang Hunter yang dibunuh oleh demon. Hero kemudian dihidupkan kembali oleh Dagda dan disebabkan hal ini, Dagda mengarahkan hero kita ke satu pengembaraan di antara keamanaan dan kehuru-haraan. Premis game ini adalah bertempat di Tokyo, di dalam satu keadaan pasca malapetaka yang dahsyat.

Shin Megami Tensei IV: Apocalyse bakal release di antara bulan Jun-Ogos 2016, di platform 3DS di Amerika Utara (region R1).


Star Wars: Jedi Fallen Order: Saksikan 26 Minit Gameplay Baru Penuh Tanpa Potong Dari E3 2019

Pada EA Play 2019 tempoh hari, Respawn Entertainment telah memperlihatkan 15 minit gameplay pertama Star Wars: Jedi Fallen Order.
Terbaru, mereka telah memuatnaik satu lagi video gameplay baru, kali ini, berdurasi 26 minit yang memaparkan aksi lebih panjang, iaitu beberapa minit lebih awal daripada gameplay yang diperlihatkan sebelum ini.
Dalam gameplay terbaru ini, kita dapat saksikan Cal Kestis memanjat dan mengambil-alih AT-AT serta bagaimana beliau pertama kali bertemu dengan Saw Gerrera.
Jom saksikan:

Mengisahkan seorang Padawan yang terselamat daripada malapetaka Order 66 dan mengembara ke galaksi selepas berakhirnya Jedi Order, game Star Wars: Jedi Fallen Order membawakan genre third-person action adventure.
Star Wars: Jedi Fallen Order akan dilancarkan pada 15 November ini untuk PC, PS4 dan Xbox One.


Tekken 7: Harada-san Jawab Isu Grafik Yang Lebih Baik Di PS4 Pro Dan Sokongan Legacy Fightstick!

Jika peminat tegar fighting game Tekken masih ragu-ragu untuk membeli PS Pro, orang kuat Tekken telah memberikan penjelasannya.

Pengarah siri Tekken 7, Katsuhiro Harada telah menyatakan di dalam temu-bual bersama IGN bahawa pemain akan dapat merasai perbezaan grafik antara PS PRO dan Playstation 4.
“Microsoft masih tidak mengeluarkan banyak maklumat mengenai Scorpio, jadi tidak banyak yang kami boleh katakan tentang Tekken 7 di Scorpio, dan untuk PS Pro, apa yang kami boleh nyatakan akan ada perbezaan kualiti grafik, jadi pada yang memiliki PS Pro, pihak kami berharap anda dapat bermain di platform tersebut.”
Sementara itu Harada juga telah menyatakan di Twiter beliau legacy fighstick dari PS3 boleh digunakan di PS4/PS Pro, tetapi menasihatkan pemain untuk mengelakkan penggunaan converter dari PS1 dan PS2, pemain di Xbox One tidak bernasib baik kerana fightstick dari Xbox 360 tidak dapat digunakan di Xbox One.

Tekken 7 akan mula dilancarkan pada 2 jun 2017 di PS4, Xbox 1 dan PC dan anda boleh mula pre-order di Playstation Store mulai hari ini.


Final Fantasy XVI Akan Dilancarkan Pada Jun 2023 Untuk PS5 – Dah Boleh Pra-Tempah Di PS Store

Antara pengumuman terbesar yang dibawakan ketika The Game Awards 2022 pada Jumaat lalu adalah mengenai Final Fantasy XVI.
Square Enix melalui penerbitnya Naoki Yoshida telah naik ke pentas untuk mendedahkan tarikh pelancaran Final Fantasy XVI.
Final Fantasy XVI akan dilancarkan pada 22 Jun 2023 untuk PS5.
Game ini akan menjadi eksklusif untuk PS5 sekurang-kurangnya sehingga 31 Disember 2023 sebelum ia dikeluarkan ke platform lain pula.

Bersama-sama dengan pengumuman tarikh pelancaran ini, Square Enix turut memperlihatkan trailer sinematik baharu, serta mengumumkan yang pra-tempah Final Fantasy XVI versi digital sudah boleh dilakukan di PlayStation Store.
Berikut ialah pautan untuk pra-tempah Final Fantasy XVI di PlayStation Store:
FINAL FANTASY XVI Digital Standard Edition (RM299)FINAL FANTASY XVI Digital Deluxe Edition (RM379)
Kepada penggemar edisi fizikal, Square Enix telah mendedahkan item-item dan harga untuk Deluxe Edition dan Collector’s Edition, namun pra-tempah untuk kedua-dua edisi fizikal ini masih belum dibuka.
Deluxe Edition (Fizikal) (RM429)

Collector’s Edition (RM1,599)


ESRB Akan Menambah Label “Pembelian Dalam Game” Selepas Kontroversi Loot Box

Lebih berhati-hati dalam membeli game.
Sumbe Gambar: Polygon
Entertainment Software Rating Board (ESRB) telah mengumumkan bahawa mereka akan menambah satu label terbaru yang bakal memberitahu kepada para pembeli bahawa video game tersebut mempunyai pembelian dalam game atau yang lebih kita kenali sebagai ‘microtransactions’.
ESRB merupakan sebuah organisasi di Amerika Syarikat yang memberikan rating kandungan kepada video game – memudahkan pengguna untuk mengetahui apakah kandungan yang terdapat dalam sesebuah game itu. Objektif utama adalah untuk memberitahu sama ada game itu sesuai untuk kanak-kanak ataupun sebaliknya.
Penambahan label terbaru ini semestinya datang selepas kontroversi yang berlaku sepanjang tahun lalu mengenai penggunaan wang sebenar untuk membeli barangan dalam game seperti loot box. Game yang paling mendapat perhatian pastinya adalah Star Wars Battlefront II.
Daripada kenyataan yang dikeluarkan, ESRB kelihatan bukan sahaja memberikan label tersebut kepada loot box semata-mata, tetapi kesemua jenis pembelian dalam sesebuah game. Ini termasuklah level bonus, barangan kejutan (seperti barangan pek, loot box, ganjaran misteri), muzik, syilling maya, dan lain-lain bentuk matawang dalam game, langganan, season pass, dan upgrade (seperti menghilangkan iklan).
ESRB turut mendedahkan yang label terbaru ini akan berasingan daripada rating mereka yang biasa (T-for-Teen, M-for-Mature) dan tidak termasuk dalam itu.

An update on in-game purchases from your friends at ESRB: pic.twitter.com/pqmfJe0Ywz
— ESRB (@ESRBRatings) February 27, 2018

Apa komen korang mengenai penambahan label terbaru ini? Mampukah ia mengurangkan manipulasi-manipulasi yang dicipta oleh sesetengah pembangun video game di luar sana?


Pelanggan Xbox Game Pass Akan Unlock Semua Karakter League of Legends, Wild Rift, Valorant

Membawa masuk game-game percuma ke dalam langganan Xbox Game Pass mungkin kedengaran agak janggal, tapi itulah yang Microsoft sedang lakukan.
Riot Games dan Microsoft telah mengumumkan kerjasama untuk membawa kandungan menarik dari tiga game percuma Riot ke dalam langganan milik Microsoft itu.

Kesemua Champion dalam League of Legends, Agent dalam Valorant dan Champions dalam League of Legends: Wild Rift akan tersedia (unlocked) dimainkan secara percuma oleh pelanggan Game Pass.
Selain itu, pelanggan Game Pass juga akan mendapat beberapa kandungan menarik dalam Legends of Runeterra dan Teamfight Tactics.
Untuk info lanjut mengenai kerjasama ini, korang boleh baca kenyataan rasmi di pautan ini.

Game Pass 🤝 Riot GamesWe're leveling up all Game Pass members’ experience with some legendary PC & mobile games | #XboxBethesda @LeagueofLegends & @WildRift – All Champions ✅@PlayVALORANT – All Agents ✅@TFT – Select Little Legends ✅@PlayRuneterra  – Foundations Set ✅ pic.twitter.com/vodVBoxuGg— Xbox Game Pass (@XboxGamePass) June 12, 2022


Poster Filem Tomb Raider Sudah Tiba Bersama Teaser Baru, Trailer Penuh Akan Datang Esok

Poster pertama bagi filem reboot Tomb Raider sudah dipamerkan bersama-sama teaser menampilkan Lara Croft memulakan pengembaraan penuh aksi.

Filem reboot baru Tomb Raider akan menampilkan Lara Croft dalam misi pencarian bapanya dan juga titik permulaan dia yang menjadikan Croft sebagai ikon video game terkenal.
Poster baru menunjukkan Alicia Vikander sebagai Lara Croft bercalar-balar dengan luka sambil memegang satu kapak mendaki yang pernah digunakan di dalam game reboot Tomb Raider.

Anda boleh lihat teaser selama 15 saat menggambarkan saat-saat getir Lara menggunakan busur dalam perjalanannya di bawah. Trailer penuh pula akan ditayangkan esok.

TOMORROW – watch the trailer for #TombRaider, in theaters March 2018. pic.twitter.com/Lt5R7KVCkG
— Tomb Raider (@TombRaiderMovie) September 18, 2017
Filem ini turut dibintangi pelakon Dominic West (The Wire), Daniel Wu (Warcraft) dan Walton Goggins (Sons of Anarchy) serta diarah oleh Roar Uthaug (The Wave).
Tomb Raider bakal ditayangkan pada 16 Mac 2018.
JomBaca: Lara Croft Bersiap Sedia Untuk Berlawan Dalam Gambar Terbaru Filem Tomb Raider


Ratchet & Clank: Rift Apart akan dilancarkan ke PC pada 26 Jun ini


The Legend of Zelda: Breath of The Wild: Boleh Beli Or Boleh Blah!?

Untuk review kali ini, saya akan menulis review tentang The Legend of Zelda: Breath of The Wild, yang dikeluarkan khas untuk Nintendo Switch dan Wii U!

Game ini adalah game terbaru bagi siri Legend of Zelda,dan ianya telah diumumkan pada tahun 2013. Pada awalnya, ianya dirancang untuk dikeluarkan pada tahun 2015, tetapi ianya ditangguhkan untuk penambahbaikkan dan akhirnya dikeluarkan pada tahun ini, dengan tambahan versi Nintendo Switch! Adakah penantian ini berbaloi? Jom baca review ini!
Game ini tentang apa?
Game ini mengisahkan tentang seorang pahlawan bernama Link, yang baru bangun setelah tidur selama 100 tahun. Daripada itu, beliau berjumpa dengan seorang orang tua dan dapat mendapat tahu bahawa pada 100 tahun dahulu, Calamity Ganon bangkit dan mahu memusnahkan dunia Hyrule!

Calamity Ganon dikekang oleh Zelda di dalam persekitaran Istana Hyrule kerana ianya tidak dapat dikalahkan. Namun begitu, kuasa Ganon bertambah dari hari ke hari! Misi Link di dalam game ini adalah untuk mengalahkan Ganon sebelum ianya bebas daripada kekangan yang dilakukan oleh Zelda lalu memusnahkan dunia.
Apa yang kurang tentang game ini?
Satu kelemahan yang saya dapat lihat di dalam game ini adalah game ini mempunyai beberapa masalah framerate yang tidak stabil, terutama di tempat yang mempunyai banyak rumput dan bunga dan apabila Nintendo Switch digunakan di dalam mod TV. Namun begitu, ianya bukanlah satu masalah besar kerana mode portable lebih stabil dan ianya tidak melibatkan sejumlah besar daripada pengalaman game ini.
Di samping itu, game ini kurang pengisian dari segi penceritaan. Secara asasnya, jalan ceritanya masih menarik, tapi kurang perkembangan untuk sesetengah karakter dan juga sebahagian daripada jalan cerita utama. Oleh itu, ianya kurang sesuai bagi mereka yang betul-betul inginkan jalan cerita yang bagus dalam game mereka.
Apa yang best pasal game ini?
Ada banyak benda yang best pasal game ini! Antaranya ialah kebebasan untuk menerokai dunia open-world Hyrule, pertarungan yang dipenuhi dengan pelbagai cabaran dan dinamik, pelbagai jenis cabaran puzzle yang menguji minda, dan grafik stail anime yang mempesonakan!
Kebebasan untuk menerokai dunia open-world Hyrule!
Untuk permulaan, korang mempunyai kebebasan untuk menerokai dunia open-world Hyrule! Selepas korang habis dengan tutorial, korang diberikan kebebasan untuk pergi ke mana sahaja di dalam Hyrule. Korang tidak akan jumpa sempadan invisible sepanjang game dan boleh pergi ke mana sahaja yang disukai! Korang boleh mendaki bukit untuk pergi ke bandar seterusnya, menunggang kuda, ataupun meluncur di udara!
Dunia Hyrule penuh dengan misteri, seperti yang terdapat di dalam gambar ini.
Selain daripada itu, korang juga mempunyai kebebasan untuk mengikut jalan cerita mengikut urutan yang anda suka, ataupun berjalan-jalan sekitar Hyrule untuk menerokai setiap misteri yang ada di dalam dunianya, ditambah pula dengan fizik persekitaran yang realistik.  Pendek kata, game ini memberi kebebasan sepenuhnya kepada pemain untuk mencipta pengalaman unik sendiri dan pada kadar yang tersendiri.
Sebahagian tempat yang boleh diterokai di Hyrule. Anda boleh pergi ke semua tempat di dalam gambar ini!
Pertarungan yang dipenuhi dengan pelbagai cabaran dan dinamik!
Selain daripada itu, pertarungan di dalam game ini juga mencabar dan dinamik! Secara asasnya, sistem pertarungan game ini masih sama dengan game sebelumnya, tetapi sistem ketahanan senjata dimasukkan di dalam game ini. Dengan kata lain, senjata korang akan patah apabila sampai tahap tertentu. Ini menambahkan lapisan kepada cabaran dalam game ini kerana korang perlu lebih berhati-hati supaya korang tidak kehabisan senjata dalam melawan musuh dan memikirkan strategi yang sesuai untuk mereka.
Mengelak pada waktu yang sesuai mengaktifkan teknik serang balas.
Di samping itu, korang juga boleh melakukan serang hendap stealth terhadap musuh, memanah dan menggunakan persekitaran untuk melawan musuh. Pendek kata, cara untuk korang melawan musuh akan menjadi dinamik bergantung kepada kepintaran dan item-item yang korang ada!
Link cuba untuk memanah serangan musuh!
Pelbagai jenis cabaran teka-teki yang menguji minda!
Game ini juga menyajikan pelbagaian jenis cabaran teka-teki yang menguji minda! Kebanyakkan pengalaman korang akan dipenuhi dengan teka-teki sama ada daripada dungeon utama ataupun shrine! Setiap satu daripadanya mempunyai pelbagai teka-teki untuk diselesaikan dan ada kepelbagaian daripada segi teka-teki walaupun ada pelbagai shrine. Setiap shrine akan memberi item untuk korang upgrade jumlah heart ataupun stamina korang, jadi ianya berbaloi!
Antara teka-teki yang korang akan jumpa di dalam game ini.
Tambahan daripada itu, dengan enjin fizik yang hebat dalam game ini, anda juga boleh mengunakan solusi sendiri dan tidak perlu bersusah-payah. Anda boleh lihat contoh yang dilakukan oleh Nick Robinson di bawah!

Grafik stail anime yang mempesonakan!
Akhir sekali, game ini mempunyai grafik stail anime yang mempesonakan! Walaupun ianya tidak sehebat game open-world lain seperti Witcher 3 ataupun Final Fantasy XV, tetapi grafik stail ini masih mempunyai keanggunannya yang tersendiri.
Jauh perjalanan,luas pemandangan.
Ianya tampak ringkas, tapi penuh dengan keanggunan! Ditambah pula dengan dunia yang luas dan penuh dengan keindahan alam semulajadi Hyrule, mata korang pasti seronok sepanjang bermain game ini!

BOLEH BELI? OR BOLEH BLAH?
BOLEH BLAH! – Kalau korang lebih suka game yang grafiknya lebih realistik, game ini bukan untuk anda kerana grafik game ini lebih kepada stail anime. Di samping itu, game ini kurang padat dengan plot cerita dan lebih fokus kepada pengembaraan open-world, oleh itu game ini kurang sesuai bagi mereka yang mencari game disadur cerita dengan perkembangan yang baik dan padat.
BOLEH BELI? – Korang boleh beli sekiranya korang sukakan game open-world yang luas dan penuh dengan misteri untuk korang terokai. Game ini penuh dengan pelbagai misteri untuk korang terokai dan kebebasan yang diberikan oleh game untuk penerokaan anda menambahkan lagi rasa seronok untuk mengembara! Tambahan pula, game ini penuh dengan pelbagai cabaran sama ada dari segi pertarungan mahupun teka-teki. Ini amat sesuai bagi mereka yang sentiasa memerlukan cabaran dalam bermain game.
– Masalah framerate yang kurang stabil.
– Kurang pengisian dari segi penceritaan.
+ Kebebasan untuk menerokai dunia open-world Hyrule!
+ Pertarungan yang dipenuhi dengan pelbagai cabaran dan dinamik!
+ Pelbagai jenis cabaran puzzle yang menguji minda!
+ Grafik stail anime yang mempesonakan!


Fortnite Kini Dibuka Untuk Semua Pemain Android – Semak Sama Ada Peranti Korang Mampu Main Ataupun Tidak

Android ialah platform yang paling lambat menerima Fortnite Battle Royale. Sebelum ini, Epic Games hanya membenarkan sesetengah pemain mencuba versi beta di Android ini melalui jemputan sahaja.

Terbaru, Epic telah mengumumkan yang kini semua pengguna Android sudah boleh download Fortnite dari laman web web rasmi Epic Games.
Walau bagaimanapun, bukanlah “semua” peranti Android boleh memainkan game ini. Epic telah menyenaraikan beberapa peranti yang dijamin akan dapat memainkannya, iaitu:

Samsung Galaxy: S7 / S7 Edge , S8 / S8+, S9 / S9+, Note 8, Note 9, Tab S3, Tab S4
Google: Pixel / Pixel XL, Pixel 2 / Pixel 2 XL
Asus: ROG Phone, Zenfone 4 Pro, 5Z, V
Essential: PH-1
Huawei: Honor 10, Honor Play, Mate 10 / Pro, Mate RS, Nova 3, P20 / Pro, V10
LG: G5, G6, G7 ThinQ, V20, V30 / V30+
Nokia: 8
OnePlus: 5 / 5T, 6
Razer: Phone
Xiaomi: Blackshark, Mi 5 / 5S / 5S Plus, 6 / 6 Plus, Mi 8 / 8 Explorer / 8SE, Mi Mix, Mi Mix 2, Mi Mix 2S, Mi Note 2
ZTE: Axon 7 / 7s, Axon M, Nubia / Z17 / Z17s, Nubia Z11 HTC: 10, U Ultra, U11/ U11+, U12+
Lenovo: Moto Z/Z Droid, Moto Z2 Force
Sony: Xperia XZ/Premium, Xzs, XZ1/Compact, XZ2/Premium/Compact, XZ3

Namun jangan risau kerana ia bukanlah terhad kepada senarai peranti yang disebutkan di atas sahaja. Epic turut menyenaraikan apakah spesifikasi yang mampu untuk memainkannya, iaitu:

Menjalankan Android 8.0 atau lebih tinggi
Mempunyai sekurang-kurangnya 3GB RAM
Menggunakan GPU Adreno 530 atau lebih tinggi, Mali-G71 MP20, Mali-G72 MP12 atau lebih tinggi

Kalau peranti korang tak mampu nak mainkannya disebabkan spesifikasi yang tidak mencapai keperluan minimum, korang akan mendapat mesej seperti dalam gambar di bawah. Bertabahlah.


Ubi 30: Game Percuma Untuk Julai 2016 – Tom Clancy’s Splinter Cell!

Ubisoft terus meraikan ulang tahun ke-30 mereka dengan game percuma untuk bulan ini.

Kempen Ubi 30 diteruskan dengan memberikan game percuma untuk bulan Julai 2016, iaitu Tom Clancy’s Splinter Cell. Siri pertama Splinter Cell yang dikeluarkan pada tahun 2002 ini akan anda boleh download secara percuma bermula 13 Julai nanti di laman Ubi 30.
Anda akan diberikan peluang untuk download game ini secara percuma selama 30 hari di platform PC, dan selepas anda telah download, ia akan menjadi milik anda buat selamanya.
Ubisoft sebelum ini telah melancarkan kempen Ubi 30, yang mana sepanjang tahun ini, 7 game akan diberikan percuma – satu game untuk setiap bulan. Pada bulan lalu, Prince of Persia: The Sands of Time merupakan game pertama yang ditampilkan dalam kempen ini.

Continue the #Ubi30 celebrations with Tom Clancy's Splinter Cell, available for free from July 13th on digital PC! pic.twitter.com/87N3l4qbJ8
— Ubisoft Club (@UbisoftClub) July 7, 2016


Injustice 2 Akan Datang Pada 2017! Kini Dengan Baju Besi Bercahaya Neon!

Baru aje semalam kitorang cerita pasal poster yang leak, malam tadi akhirnya confirm – Injustice 2 akan datang! Jom layan trailer yang sangatlah awesome ini!

Warner Bros telah mengumumkan Injustice 2 akan dilancarkan bagi platform PlayStation 4 dan Xbox One pada 2017 nanti dengan karakter-karakter baru dan stage baru kini dengan lebih efek kemusnahan!
Injustice 2 akan meneruskan kisah dari universe Injustice dengan penambahan karakter baru seperti Atrocitus dan Gorilla Grodd, seta kebolehan untuk menambah set pakaian berperisai kepada karakter-karakter DC yang legend!
Ed Boon, Creative Director di NetherRealm Studios berkata, ” Dalam Injustice 2, kitorang akan memperkenalkan features baru yang akan merubah gaya permainan fighting game. Para pemain akan boleh customise dan upgrade karakter DC kegemaran mereka!
Pemain game mobile Injustice boleh unlock Superman dan Aquaman versi Injustice 2 menerusi challenge mode!


Gamescom 2016: Xbox Scorpio Akan Membawa Pengakhiran Kepada Generasi Konsol

Microsoft percaya kepada pengakhiran generasi konsol kerana syarikat itu merancang untuk melakukan pembaharuan berterusan kepada platform Xbox pada masa hadapan.

Semasa sesi temu bual oleh Engadget bersama dengan ketua pemasaran Xbox, Aaron Greenberg di Gamescom berkata Microsoft memikirkan “masa depan tanpa generasi konsol”, menonjolkan fakta bahawa perkakasan pembaharuan berterusan membolehkan platform Xbox untuk terus membina masyarakat yang telah wujud dan jumlah permainan video yang semakin berkembang.
Konsol akan datang Microsoft, dengan kod nama “Project Scorpio” ialah langkah pertama ke arah yang mereka mahukan. Greenberg berkata ia adalah “pertaruhan yang cukup besar” kepada syarikat tersebut.

Beliau menekankan pelancaran Scorpio bukanlah satu permulaan baru kepada generasi konsol kerana “semua yang anda perlu untuk maju ke hadapan dan ia berfungsi”. Sebaliknya Scorpio akan menjadi entri baru dalam “keluarga peranti”.
Greenberg berkata syarikat itu akan menggunakan ini sebagai satu pengalaman pembelajaran dan melihat bagaimana pendekatan ini akan mengeluarkan hasilnya.
Berdasarkan kepada penerimaan Scorpio setakat ini, Microsoft percaya ia akan menjadi “satu kejayaan yang cukup besar” dan boleh dengan baik “mengubah cara kita berfikir tentang masa depan permainan konsol.”
Sumber: IGN


PlayStation Mungkin Sedang Merancang Untuk Bawakan Remote Play Ke Nintendo Switch

Buat apa keluarkan handheld sendiri, macam PSP atau PS Vita, kalau boleh kolaborasi dengan Nintendo terus?
Pada ketika ini, Remote Play hanya boleh disambungkan antara PS4 ke PC, Mac, iOS, atau Android, dan kita boleh main di peranti-peranti itu dengan menggunakan controller DualShock 4.
Bagi korang yang tidak tahu, Remote Play merupakan satu fungsi di mana kita sambungkan PS4 dan peranti lain (yang disebut di atas) dalam satu network Internet yang sama, kemudian kita boleh stream skrin PS4 itu ke peranti tersebut. Dalam erti kata lain, kita boleh main game-game PS4 di peranti tersebut.
Terbaru, Sony ada membuat satu tinjauan yang bertanyakan bermacam soalan bagi memperkemas fungsi PS4. Salah satu soalan, mereka ada menanyakan apakah reaksi para pemain sekiranya Sony ingin menambah bilangan peranti sedia ada yang boleh memainkan Remote Play. Antara contoh peranti lain disebutkan ialah Nintendo Switch, Apple TV dan Android TV.

Pastinya Sony tidak meletakkan Switch sebagai salah satu contoh sekiranya mereka tidak merancang atau mempunyai keupayaan untuk membawakan fungsi Remote Play ke peranti itu, ya tak. Dan sekiranya tinjauan tersebut memberikan maklumbalas positif, semestinya Sony akan benar-benar mempertimbangkannya.
Sony sememangnya sudah semakin terbuka dalam pendekatannya terhadap aspek eksklusif konsol mereka. Selepas membuka fungsi cross-play untuk bermain bersama para pemain dari platform lain, kini telah banyak khabar angin tentang game-game eksklusif PlayStation akan dibawakan ke PC pula, seperti Horizon Zero Dawn.
Apa pula reaksi korang? Adakah satu perancangan yang bagus membawakan game-game PS4 ke Switch pula?
Sumber: DualShockers


5 Kereta Kebal Terbaik Dalam Game Sepanjang Zaman!

Tahukah anda, tahun 2016 merupakan ulang tahun ke-100 penciptaan kereta kebal? Boom, boom, boom!
Sumber gambar: Berduu
Kereta kebal, atau lebih popular dengan nama main battle tank merupakan antara penciptaan mesin atau kenderaan paling berpengaruh dalam sejarah ketenteraan. Melalui penciptaan kereta kebal, ia adalah game changer kepada dunia peperangan moden.
Kereta kebal pertama kali berjalan di atas muka bumi ini adalah tepat pada 6 September 1915 apabila prototaip pertamanya telah dicipta dengan panggilan “Little Willie“. Namun, ia berakhir dengan penuh kegagalan. Segala tugas asas sebagai sebuah kereta kebal nampaknya gagal apabila ia sentiasa tersangkut di parit, bergerak dengan kelajuan yang sangat perlahan, dan overheat dengan terlalu cepat.
5 bulan kemudian pada, kegagalan “Little Willie” telah membawa kepada penciptaan “Big Willie“, di mana kali ini, ia kelihatan lebih kental dan mampu mengaum di medan perang. Dengan menamakannya “Mark l” oleh pihak British, ia secara rasminya merupakan kereta kebal pertama yang beraksi dalam sejarah peperangan, di mana ia telah digunakan di Battle of the Somme, Perang Dunia Pertama, pada tahun 15 September 1916.
Mark I, kereta kebal pertama yang bertempur di medan perang.
Justeru, bersempena dengan ulang tahun ke-100 kereta kebal pertama kali beraksi dalam sejarah panjang ketenteraan pada tahun ini, kami di JomGaming ada sediakan artikel khas untuk anda. Jom kita tengok, 5 kereta kebal terbaik dalam game sepanjang zaman!
5. Scorpion: Halo

Apabila berbicara tentang kereta kebal, tidak sah kalau kita tidak sebutkan kereta kebal futuristik dari Halo ini. Apa yang menarik tentang Scorpion ini, walaupun bersifat futuristik, ia masih lagi mengekalkan ciri-ciri kereta kebal oldskool dengan bentuk dan gayanya.

JomBaca: Halo: Main Muzik Menu Dari Game Halo Menggunakan Browser!
4. Rhino: Grand Theft Auto

Rhino adalah nama rekaan yang diciptan dalam siri Grand Theft Auto (GTA), di mana ia pertama kali diperkenalkan dalam GTA lll. Jika anda mendapat 5 bintang wanted level dalam GTA V, pihak tentera akan deploy “raksasa” ini dengan penuh agresif.
https://www.youtube.com/watch?v=qY2k-2KULnw
Ia tidaklah begitu laju untuk mengejar anda yang sedang cuba lari daripada wanted level ini, namun jika Rhino sudah ada berdekatan, anda memang dah tiada peluang untuk lari! BOOM! WASTED!
JomBaca: 15 Perkara Kecil Buatkan GTA IV Lebih Baik Daripada GTA V
3. T-34-85: Call of Duty: World at War

Tidak sah berbicara tentang Perang Dunia Kedua kalau tidak menyebut tentang kereta kebal dari Rusia ini. Pada era itu, ia bukanlah antara kereta kebal yang mempunyai armor dan firepower sehebat kereta kebal yang dimiliki oleh Jerman. Namun, dengan memiliki kelajuan yang pantas, ia sentiasa mempunyai kelebihan dalam pertempuran.

OT-34-85 dapat dimainkan dalam mission ke-8 COD: WaW, iaitu “Blood & Iron”. Dalam mission ini, pihak Rusia sudah bersedia untuk merempuh Seelow serta dalam perjalanan untuk ke Berlin. Seterusnya, cerita dilanjutkan dengan Dimitri Petrenko membawa kereta kebal T-34-85 ini.
JomBaca: Presiden Sony dan CEO Square Enix Berentap dalam Call of Duty : Black Ops 3!
2. Tank Destroyer: Battlefield 3

Tank Destroyer merupakan sebuah kereta kebal yang diletakkan di bawah kelas Light Tanks – satu kelas di bawah Heavy Tanks. Tank Destroyer dikeluarkan dalam DLC ketiga Battlefield 3 (BF3), Armored Kill. Dua model Tank Destroyer yang digunakan dalam game ini adalah M1128 dan SPRUT-SD, masing-masing digunakan untuk setiap satu pihak, iaitu US dan Rusia.

Secara teknikal, Tank Destroyer tidaklah mempunyai armor dan firepower sebaik kereta kebal default yang terdapat dalam BF3. Tetapi, dengan bentuk dan rekaannya yang lebih ringan dan laju, dan bermain dalam map-map yang mempunyai keluasan yang sangat, sangat besar – ia membuatkan Tank Destroyer mudah serta pantas untuk bergerak dari satu objektif ke objektif yang lain.
JomBaca: Battlefield 5 Akan Bertemakan Perang Dunia Pertama!?
1. T-90A: Siri Battlefield

Apa lagi nak dikatakan tentang kereta kebal ini. Kekebalan, kekentalan dan kekuatan kereta kebal ini tidak dapat disangkal lagi dan ia telah dipersetujui oleh ramai pakar bahawa T-90A merupakan antara kereta kebal terbaik yang ada dalam dunia kini.

T-90A muncul dalam banyak siri Battlefield, antaranya Battlefield: Bad Company 2, Battlefield 3 dan Battlefield 4. Jika kereta kebal ini jatuh ke tangan pemain yang handal, dan dibantu pula dengan rakan sepasukan yang bekerjasama dengan baik, malapetaka akan menghantui pihak musuh. “Unstoppable” kata Mat Salleh.
JomBaca: 514 Kills Dalam Satu Round, Pemain Ini Pecahkan Rekod Battlefield 4!

Sebagai peminat tegar siri Battlefield, walaupuan tidaklah sehandal mana mengemudikan kereta kebal, penulis lebih banyak menghabiskan masa di dalamnya berbanding kenderaan lain atau berjalan kaki. Kereta kebal adalah war machine paling digemari penulis.
Kereta kebal merupakan penciptaan ketenteraan yang menggambarkan kejituan, kekuatan dan ego semasa di medan perang. Teknologinya sehingga kini masih lagi berkembang dan penulis tidak sabar menantikan apakah beast ini mampu lakukan di masa hadapan.
https://www.youtube.com/watch?v=zTna-q2kMHY
Kereta kebal dalam game pilihan JomGaming dah pun kami dedahkan. Bagaimana pula dengan anda? Adakah sama dengan pilihan kami? Atau anda mempunyai pilihan yang lebih baik? Kongsikan dengan kami.
JomBaca: 11 Games Yang Bakal Menggegar Mac 2016!


Ubisoft Keluarkan 4 Video Teaser Untuk Far Cry 5, Pendedahan Penuh Akan Berlangsung Pada 26 Mei Ini

Dalam laporan kewangan suku tahunan Ubisoft pada minggu lalu, penerbit game itu telah mengumumkan empat video game bakal dikeluarkan mereka sebelum Mac 2018, dan salah satu daripadanya adalah Far Cry 5.

Terkini, Ubisoft telah mengeluarkan 4 video teaser, memaparkan pemandangan-pemandangan live-action di lokasi Montana, Amerika Syarikat. Menggunakan tagline “Far Cry 5 – Welcome to Home County”, lokasi-lokasi yang dipaparkan dalam video ini dijangka akan digunakan sebagai latar belakang dalam game itu kelak.
Kelihatan seperti khabar angin sebelum ini yang menyatakan Far Cry 5 akan menggunakan tema dan latar belakang koboi wild west mungkin tidak menjadi kenyataan. Walau bagaimanapun, penggambaran live-action yang terdapat dalam khabar angin tersebut nampaknya adalah benar, seperti mana yang telah dikeluarkan Ubisoft dalam empat video teaser ini.
Apa-apa pun, segalanya boleh berubah dan tema koboi itu masih lagi boleh menjadi buah mulut kerana 4 video ini hanyalah teaser dalam bentuk live-action.
Dalam video teaser yang anda boleh saksikannya di bawah, mereka juga telah mengumumkan sesi livestream untuk pendedahan penuh terhadap Far Cry 5 ini. Ia bakal berlangsung pada 26 Mei 2017, 9 malam (waktu Malaysia). Anda boleh tontonnya di channel Youtube Ubisoft kelak.

Ubisoft sebelum ini masih belum mahu memberikan sebarang komen tentang tema koboi wild west dalam Far Cry 5 yang berlegar selama ini. Untuk berita-berita terkini tentang Far Cry 5, teruskan bersama JomGaming.


Rise of the Tomb Raider: Bakal Berada Di Steam Januari Ini

Walaupun Square Enix dan Crystal Dynamics masih lagi samar-samar memberikan bila Lara Croft akan kembali, Steam tidak segan silu memberikan info.

Menurut Steam, Rise of Tomb Raider bakal berada di platform PC bulan ini. Namun begitu, tarikh sebenar masih belum dapat diperolehi.
Siri terkini Tomb Raider ini bakal meletakkan pemain dalam persekitaran yang cantik serta aksi tanpa henti. Rise of Tomb Raider menjanjikan pengalaman yang mencabar bersama cik Lara Croft dalam menyambung ekspedisi bapanya dalam mencari rahsia hidup kekal abadi.
Bagi versi untuk platform PS4, Rise of Tomb Raider akan dikeluarkan pada akhir tahun 2016.


Developer Bandai Namco Akan Buka Studio Di Malaysia Mulai September Ini!

Kini, syarikat pembangunan video game AAA title akan mula menjengah pasaran pembukaan studio di Malaysia!

Menurut laporan Amanz, syarikat pembangunan video game yang cukup terkenal dengan francais seperti Tekken dan siri Tales – Bandai Namco akan membuka studio mereka di Malaysia, di mana ia akan mula beroperasi sepenuhnya bermula September 2016.
Studio yang akan menggunakan nama BANDAI NAMCO Studios Malaysia Sdn Bhd ini bakal memberikan fokus kepada pembangunan content, serta menjadi hab untuk pembangunan seni visual di rantau ini. Studio ini turut akan bekerjasama dengan studio CGI popular tempatan, iaitu Sky Animation, di samping juga menerima sokongan daripada Malaysia Digital Economy Corporation (MDeC).


Google Bersedia Untuk Masuk Ke Gelanggang Gaming, Bakal Umumkan Sesuatu Minggu Hadapan

Mampukah Google bersaing bersama gergasi-gergasi gaming lain?

Google baru sahaja mengeluarkan satu video acah berdurasi 38 saat. Ia memaparkan banyak babak yang dizoom jauh, kelihatan seperti mengambil babak daripada pelbagai video game.
Di bahagian deskripsi, Google mengumumkan yang mereka akan memperkenalkan sesuatu pada minggu hadapan — mengatakan bahawa “visi Google untuk masa depan gaming”. Acara tersebut akan di-livestream pada 20 Mac 2019, 1 pagi (waktu Malaysia).
Ramai para peminat sudah mula berspekulasi. Ada yang mengatakan bahawa setiap lorong yang diperlihatkan dalam video acah tersebut adalah babak dari video game seperti No Man’s Sky, Destiny dan Dragon Age. Kemudian, logo “G” di akhir video tersebut dikatakan sebagai logo untuk konsol yang bakal diumumkan pada minggu hadapan itu — seakan sama seperti logo PlayStation dan Xbox.
Korang boleh saksikan video ini di bawah:

Dalam berita yang lain pula, Jade Raymond telah mendedahkan bahawa beliau kini telah menyertai Google sebagai Naib Presiden. Raymond sememangnya tidak asing lagi dalam industri gaming. Beliau merupakan antara orang penting yang pernah bekerja di bawah Ubisoft dan EA — sama-sama menerbitkan beberapa game terkemuka seperti Assassin’s Creed, Splinter Cell: Blacklist, Watch Dogs dan beberapa projek Star Wars.

I’m excited to finally be able to share that I have joined Google as VP!
— Jade Raymond (@ibjade) March 12, 2019
Berita ini sekaligus menguatkan lagi andaian bahawa Google benar-benar serius untuk menerjah ke gelanggang industri gaming. Sama-sama kita nantikan apakah yang bakal diumumkan Google pada minggu hadapan.


For Honor: Boleh Beli or Boleh Blah!?

Pertarungan antara Knights, Viking dan Samurai – adakah sehebat yang disangka?

For Honor pertama kali diperkenalkan kepada umum oleh Ubisoft pada acara E3 2015. Apabila melihat gameplay yang dipaparkan pada masa itu, penulis terus tertarik dengan game pertarungan senjata tajam pada zaman pertengahan ini.
Jadi, selepas ia telah dilancarkan pada 14 Februari 2017, adakah tertariknya penulis kepada game ini pada 2015 lalu berbaloi? Jom baca pandangan penulis mengenai For Honor.
Gameplay Yang Cukup Menyegarkan

For Honor merupakan sebuah game bergenre action fighting game. Apa yang membezakan game ini dengan game-game fighting yang lain adalah bagaimana ia dimainkan apabila bertemu antara satu sama lain dengan musuh.
Bagi penulis, For Honor telah mencipta satu sub-genre-nya tersendiri yang unik. Ia boleh jadi sebuah game hack-and-slash pada suatu ketika (hanya apabila memainkan mode Dominion & Skirmish yang memiliki minions), dan bertukar menjadi sebuah gameplay yang sama sekali berlainan apabila berhadapan dengan pemain lain.
Kelainan yang dibawakan ke dalam For Honor, yang juga membuatkan ia berbeza dengan game-game perlawanan pedang lain adalah ia bukan sekadar memiliki butang heavy attack, light attack dan menahan (block) sahaja. Setiap heavy attack, light attack dan block itu memiliki tiga arah yang perlu dipilih dan diputuskan dalam jangka waktu yang sangat, sangat singkat apabila sedang bertarung. Lebih-lebih lagi apabila bertarung dengan pemain yang bagus serta menggunakan Hero yang mempunyai gerakan yang cukup pantas.

Apa yang membuatkan penulis begitu seronok memainkan game ini adalah, ia mungkin adalah game perlawanan pedang paling unik dan realistik pernah penulis mainkan. Setiap pukulan dan blocking yang dilakukan haruslah disusuli dengan tiga arah tersebut, membuatkan setiap pertarungan 1v1 itu akan sentiasa terasa lain daripada pertarungan sebelumnya. Sentiasa unik.
Jika diulas dengan lebih lanjut, For Honor mempunyai mekanik pertarungan yang agak kompleks. Heavy attack, light attack, blocking, guardbreak, dodge, dan ditambah dengan serangan istimewa menggunakan d-pad membuatkan pertarungan game ini adalah sangat mendalam. Itu belum diceritakan tentang combo-combo yang dimiliki oleh setiap Hero.
12 Hero Semasa Pelancaran – Cukupkah?

Karakter yang terdapat dalam For Honor dipanggil Hero. Semasa pelancaran, terdapat 12 Hero yang boleh dimainkan, yang mana setiap Factions (Knights, Viking & Samurai) mempunyai 4 Hero.
Jika melihat sahaja kepada bilangan 12 Hero tanpa mencuba game ini sendiri, kita mungkin akan mengatakan bahawa jumlah itu adalah sedikit. Namun, apabila mencuba setiap daripada Hero ini, pandangan anda pasti akan berubah.
Setiap Hero memiliki gameplay yang cukup berbeza daripada Hero yang lain. Kepantasan pukulan, kelajuan larian, senjata yang digunakan, damage yang diberikan, damage yang diterima – semuanya membuatkan seseorang pemain itu hanya ditakdirkan untuk memainkan satu Hero yang sesuai dengan gaya permainan mereka sendiri. Membuatkan ia lebih kompleks dan unik, setiap Hero mempunyai pelbagai combo mereka yang tersendiri. Anda tidak akan boleh menggunakan combo yang sama dengan menggunakan Hero yang lain.
Menambahkan unsur “wow” yang ditampilkan dalam game ini adalah bagaimana gerakan-gerakan bertarung atau koreografi setiap Hero itu cukup membuatkan mata penulis terpersona. Setiap pukulan light attack, heavy attack, parry, deflect, blocking, dodge, guardbreak (tolak, tendang ataupun angkat) – segalanya menampakkan “berseni” dan memperlihatkan setiap Hero itu memiliki identitinya yang tersendiri.
Story Mode – Berbaloi Untuk Dimainkan?

Apabila bercerita tentang Story Mode yang ditampilkan dalam For Honor, penulis merasai perasaan yang bercampur-aduk. Ada pelbagai elemen positif, tetapi elemen negatif juga bermacam-macam.
Pada mulanya, penulis menjangkakan bahawa Story Mode yang akan ditampilkan hanyalah seperti sebuah tutorial yang diselitkan dengan sedikit babak cinematic yang biasa-biasa. Namun, ternyata, jangkaan penulis meleset. Di samping memfokuskan gameplay yang utama, iaitu perlawanan pedang berhadapan dengan musuh, ia turut membawakan beberapa gameplay lain yang mungkin tidak boleh dan tidak sesuai dimasukkan ke dalam multiplayer.
Boss fight yang ditampilkan dalam For Honor adalah sesuatu yang penulis memang tidak jangkakan yang mereka akan mampu untuk memasukkan kejutan seperti ini. Ia membawakan Boss fight yang game-game action lain kebiasaannya bawakan, sebagai contoh God of War. Ia mampu membuatkan penulis “geram” dengan gaya permainan Boss ini yang “pengecut”.

Anda boleh baca ulasan spoiler di bawah yang mungkin ada sesetengah pembaca yang minat. Sekali lagi penulis ingatkan, ia adalah SPOILER!
[su_spoiler title=”(SPOILER) Boss fight dalam Story Mode (klik untuk baca)” style=”simple” icon=”plus-circle”]Boss akan mempunyai nyawa yang jauh lebih banyak daripada karakter pemain (Boss fight tipikal). Kemudiaan, apabila nyawanya tinggal separuh, terdapat insiden-insiden yang membuatkan Boss ini berpeluang untuk melarikan diri. Pemain perlu berjumpa dengan minion-minion semula dalam perjalanan mengejar Boss yang lari tadi. Selepas itu, apabila nyawa Boss tinggal suku, dia memanggil pula-pula binatang-binatang buas, seperti serigala untuk menyerang pemain. Lebih daripada 10 ekor serigala tidak putus-putus menyerang pemain, yang mana dalam masa yang sama, Boss itu turut melontarkan beberapa serangan.
Selain itu, ada juga pada babak yang lain pula, di mana Boss hanya tinggal satu pukul untuk dimatikan, dan gameplay pun terhenti dan seterusnya memasuki babak cinematic. Boss itu terus melarikan diri dengan menunggang kuda, dan gameplay pun bertukar kepada babak kejar-mengejar menunggang kuda antara watak utama dengan Boss itu tadi. Babak ini pula diselangi dengan kehadiran askar-askar serpihan Boss tadi yang cuba menghalang watak utama daripada mendekati Boss-nya. Pukulan pedang dari satu kuda ke kuda yang lain pula berlaku. Memang mengujakan![/su_spoiler]
Lebih membuatkan Story Mode ini menyeronokkan dan memudahkan, ia juga boleh dimainkan secara co-op bersama 3 rakan yang lain. Keupayaan co-op ini membuatkan For Honor ini boleh dinikmati dengan pelbagai cara.

Itu apabila kita bercakap tentang elemen positif yang terdapat dalam Story Mode. Elemen negatif yang kurang menyenangkan penulis juga amat banyak.
Apabila menjanjikan sebuah Story Mode yang penuh, bagi penulis, jalan cerita dan bagaimana ia disampaikan (naratif) adalah perkara paling utama. Penceritaan yang terdapat dalam Story Mode For Honor boleh dikatakan membosankan. Ia tidak mencapai makna dan standard sesebuah Story Mode yang lengkap.
Bukannya ia tidak memliki asas cerita yang baik. Namun, cara ia dikembangkan dan dibawakan kepada pemain seperti “tidak sampai”. Dialog dan gaya pelakon-pelakon suara melontarkan skrip-skrip yang ditulis terasa sungguh janggal. Kadang-kala dialog terasa seperti bukan berada pada zaman pertengahan. Senang kata, penulisan skrip yang gagal membawa penulis masuk ke dalam era itu.
Ubisoft & Server-nya

Pepatah Melayu ada menyebutkan: apalah nak diharapkan pada dagang, bertukar musim, berlalulah dia. Pepatah gaming pula bolehlah kita katakan: apalah nak diharap pada server Ubisoft, keluar game baru, tak stabil-lah multiplayer-nya.
Tahap server yang terdapat dalam For Honor buat masa ini adalah apa yang anda boleh jangkakan dengan server tipikal Ubisoft semasa pelancaran sesebuah game baru mereka. Disconnection semasa in-game, semasa loading, semasa baru memasuki round baru – ya, sejarah lama sentiasa berulang dalam server Ubisoft.
Situasi yang lebih menjengkelkan adalah apabila seorang pemain yang disconnected daripada server, dan skrin pemain yang lain pula menjadi freeze. Dan kesemua pemain perlu restart application. Ini berlaku dengan kerap sekali! Boo Ubisoft! Boo!
Offline Mode! Satu Kerugian!

Semua pasti sudah mengetahui bagaimana Ubisoft telah memungkiri janji. Mereka pada awal pengumuman game ini telah menyatakan bahawa For Honor akan didatangkan bersama dengan mode splitscreen, sebelum ia diumumkan pula bahawa splitscreen tersebut telah dibuang.
Semasa Ubisoft mengumumkan bahawa mereka telah membuang mode ini, penulis tidaklah terlalu peduli tentangnya kerana penulis bukanlah seorang yang selalu bermain splitscreen dalam mana-mana game lain. Namun, semakin lama penulis memainkan game ini, semakin penulis sedar bahawa For Honor adalah game yang sangat seronok jika dapat dimainkan dengan splitscreen bersama-sama rakan di sebelah.
Cuba anda bayangkan, sebuah game fighting, tanpa kehadiran offline mode yang boleh dimainkan bersama rakan-rakan di sebelah. Tekken dan Street Fighter tidak boleh berentap secara offline? Atau mungkin siri WWE dan UFC juga dengan ketiadaan mode ini? Begitulah penulis rasakan tentang ketiadaan splitscreen dalam For Honor.
(Video di bawah terdapat SPOILER)

Keputusan: Boleh Beli or Boleh Blah!?
BOLEH BELI – Cuba anda fikirkan sejenak, Knights, Viking dan Samurai – tiga pahlawan yang cukup hebat dan tersohor dalam sejarah ini bertemu. Ya, mereka dalam sejarah tidak pernah dicatatkan bertemu dan bertempur antara satu sama lain. Dan itulah yang boleh kita katakan sebagai indahnya video game, umumnya, dan betapa seronoknya For Honor, khususnya. Ia mempertemukan pahlawan-pahlawan ini dalam sebuah video game, sesuatu yang mungkin kita hanya boleh berimaginasi sebelum ini – dan yang paling penting, pemain boleh mengawalnya.
Senang cerita, For Honor adalah sangat sesuai kepada mereka yang gemarkan game bergenre fighting, lebih-lebih lagi sekiranya anda adalah seorang peminat pertarungan zaman pertengahan.
BOLEH BLAH – Sekiranya anda ingin mencarikan sebuah Story Mode, berlatarbelakangkan era peperangan zaman pertengahan yang mantap, ini bukanlah game yang anda perlu. Story Mode-nya mungkin boleh membuatkan anda jatuh cinta kepada mekanik fighting game ini, namun bukan jatuh cinta kepada jalan cerita itu sendiri.
Dan jika anda seorang yang penyabar, bolehlah anda mendapatkan game ini kerana server yang ada dalam For Honor masih lagi belum stabil. Tunggulah terlebih dahulu untuk Ubisoft berjaya membaiki server game ini sehingga benar-benar stabil.
+ Keseronokan bertarung antara Knights, Viking dan Samurai
+ Gameplay fighting yang cukup mendalam, menyegarkan & menghiburkan
+ Gerakan-gerakan koreografi Hero yang memukau
+ Hero yang unik, memiliki pelbagai combo yang kompleks
+ Boss fight dalam Story Mode yang agak menyeronokkan
+ Beberapa gameplay lain khas yang dibawakan ke dalam Story Mode
– Jalan cerita & naratif dalam Story Mode yang membosakan
– Server yang sangat tidak stabil
– Game kerap kali freeze & crash
– Ketiadaan mode splitscreen


Sword Art Online: Hollow Realization: Trailer Bahasa Inggeris Dah Release!

Satu lagi game untuk console PlayStation korang untuk peminat-peminat Sword Art Online (SAO)!

Bandai Namco telah pun release sebuah trailer menunjukkan penceritaan buat game baru SAO, Sword Art Online: Hollow Realization. Ini adalah trailer yang sama ditunjukkan di Jepun awal minggu ini. Jom layan!

Premis game SAO kali ini adalah di dunia alam maya yang sangat luas dari game Sword Art: Origin. Sudah semestinya Kirito dan Asuma akan menjadi karakter utama dalam game ini. Karakter-karakter lain dari game SAO sebelum ini seperti Strea dan Philia turut sama kembali ke game SAO terbaru ini.

Terdapat seorang karakter NPC (non-playable character) bernama Premiere turut sama bersama Kirit dan Asuna untuk menentang krisis yang melanda SAO kali ini. Cerita SAO: Hollow Realization dimulakan di Town of Beginnings dan Bandai Namco telah pun berjanji akan terdapat sangat banyak landskap lain di dalam game kali in seperti Valley Map dan environment berdasarkan akuatik.

Seperti game SAO yang sebelum-sebelum ini, monsters akan berkeliaran di map-map, antaranya adalah Jelly Floaters, Shadow Demons, Verminous dan terdapat boss sangat kuat yang menggunakan magis aneh, Shaman of Gigas.

Sword Art Online: Hollow Realization bakal release di platform PS4 dan PS Vita pada 27 Oktober 2016 di Jepun dan di antara bulan September-Disember 2016 di Amerika Utara (region R1) dan Eropah (region R2).


Senarai Trophy DLC Crash Bandicoot N. Sane Trilogy Dah Leaked!

Terdapat dua trophy DLC untuk Crash Bandicoot N. Sane Trilogy didedahkan.

Laman sesawang Exophase mendedahkan senarai trophy untuk Crash Bandicoot N. Sane Trilogy yang akan datang termasuk dua trophy tambahan di bawah Lost Treasures DLC.
Kedua-dua gambaran trophy ini agak samar-samar. Trophy pertama iaitu Silver, berjudul The Crown Jewel. Bagi mendapatkan trophy itu, pemain harus “seek and destroy”. Trophy kedua dipanggil sebagai An Ancient Antiquity, trophy Gold yang memerlukan pemain untuk “Do hard time.”.
Anda boleh lihat senarai penuh Trophy untuk game ini di sini.
Apa yang menariknya tentang Crash Bandicoot N. Sane Trilogy, game remastered ini disahkan ada 3 platinum trophy dan setiap game iaitu Crash Bandicoot, Crash Bandicoot 2: Cortex Strikes Back dan Crash Bandicoot 3: Warped mempunyai senarai trophy berbeza.
Crash Bandicoot N. Sane Trilogy bakal berada di pasaran pada 30 Jun ini untuk PlayStation 4.
*Unit review Crash Bandicoot N. Sane Trilogy akan disediakan oleh NaGaming dan korang juga boleh dapatkan daripada mereka!


Legend of Heroes: Trails of Cold Steel: Boleh Beli or Boleh Blah!?

Kita bertemu sekali lagi, dalam segmen Boleh Beli or Boleh Blah. Kali ini, saya akan review game The Legend of Heroes: Trails of Cold Steel (ToCS).

Game bagi platform PS3 dan PS Vita ini dihasilkan oleh Falcom dan dikeluarkan oleh XSEED Games untuk versi Bahasa Inggeris. Penulis pun first time main series ni, jadi sekiranya ada kekurangan dari segi review ini, minta maaf terlebih dahulu.
Cerita dia macam mana?
Game ini mengambil tempat di empayar Erebonian. Plot game ini terjadi di “Class VII” di Akademi Tentera Thors. Ianya dihadiri oleh orang-orang daripada kelas bangsawan dan juga penduduk biasa Erebonian. Setiap kelas dibahagikan kepada murid-murid mengikut status mereka. Sebagai contoh, kelas I and II adalah kelas untuk murid-murid daripada kelas bangsawan, manakala kelas III,IV,dan V adalah untuk murid-murid biasa. Namun begitu, “Class VII” berbeza di mana kelas ini terdapat murid daripada kelas bangsawan dan juga kelas biasa.
Game ini mengikut perjalanan murid-murid Class VII sepanjang tahun persekolahan mereka,di mana kelas ini menerima latihan istimewa di tempat-tempat sekitar Erebonia. Sepanjang waktu latihan mereka,Class VII menjadi lebih matang dan membuang segala prejudis terhadap kedua-dua kelas sosial dan melihat dengan mata sendiri tentang realiti empayar – rebutan kuasa di antara bangsawan yang diketuai oleh empat keluarga bangsawan, dan juga pemberontakan daripada kelas biasa yang diketuai Iron Blood Chancelor, Osborne. Dua situasi yang boleh membawa kepada tercetusnya perang saudara.

Apa yang kureng pasal game ini?
Sebelum kita pergi dengan lebih dalam mengenai kelebihan game ini, kita lihat dulu kekurangan-kekurangan yang wujud dalam game ini, supaya korang boleh buat keputusan dengan lebih bijak.
Pertama sekali, game ini agak “grindy”. “Grindy” di sini bermaksud korang kena ambil sedikit masa untuk mencari wang bagi membeli barang-barang keperluan dan juga kelengkapan seperti senjata dan armor. Dari segi exp, game ini ada EXP scaling di mana EXP yang diterima bergantung kepada level, jadi anda bernasib baik kerana kurangnya grinding dari segi itu.
Tambahan pula, pacing story ini agak lembab, di mana di sepanjang penceritaan, game ini memberikan perkembangan dari segi plot yang agak perlahan, jadi bagi korang yang mudah bosan dengan penceritaan yang lambat, game ini bukan untuk korang. Sebuah sekuel akan dikeluarkan dalam tahun ini, di mana ianya akan membawa lebih banyak perkembangan plot dan menjawab persoalan yang timbul di sepanjang perjalanan game ini.
Apa yang bagus pula?
Walaupun ada kekurangan, tetapi game ini ada banyak kelebihnya untuk memastikan anda terus melekat bermain. Jadi, antara kelebihannya ialah interaksi antara karakter yang menarik, sistem perlawanan dan customization yang mendalam, reka bentuk karakter yand menarik, di samping persekitaran dan penerokaan yang menakjubkan.
Interaksi antara karakter yang menarik!
Pertama sekali, kita tengok elemen interaksi antara karakter yang menarik. Terdapat 9 karakter termasuk karakter utama, di mana kita boleh naikkan Level Link dengan rakan sekelas watak utama, selain daripada beberapa karakter lain yang akan menyertai parti anda pada masa yang akan datang.

Pendek kata, Level Link ini adalah meter untuk melihat sejauh mana anda rapat dengan karakter tersebut. Dengan menggunakan point bond, anda boleh melaksanakan event-event untuk mengenali sesuatu karakter dengan lebih rapat, dan cari karakter kegemaran supaya korang dapat lebih menikmati game ini. Dan korang juga boleh pilih karakter yang korang suka sebagai teman wanita!

Personally, saya suka Emma. Bagi saya, dia adalah seorang yang rajin dan jernih dari segi personalitinya, dan dia pakai cermin mata, teramat comel!  Oh, event ini juga termasuk rakan-rakan anda yang sama jantina, jadi anda juga boleh pilih mana-mana karakter yang anda rasa boleh menjadi rakan baik anda. Point bond bagi setiap hari adalah terhad, jadi pilih dengan bijak ye.
Sistem battle dan customization yang mendalam dan menarik!
Seterusnya kita move on ke sistem battle game ini. Secara asasnya, game ini mengunakan sistem turn-based sebagai asas. Seperti tertera di gambar di bawah, ada 6 command, di mana command-command yang unik untuk game ini adalah Crafts, Move, dan Arts.

Crafts adalah untuk kemahiran-kemahiran unik bagi setiap karakter, termasuk serangan istimewa, di mana ianya mengunakan CP (bar hijau) yang boleh dinaikkan semula dengan setiap serangan yang berjaya diberikan kepada musuh.
Manakala Arts pula adalah command magik bagi game ini, di mana untuk menggunakannya, setiap karakter perlu melengkapkan diri dengan quartz magic yang diperlukan.
Manakala Move pula adalah command untuk mengalihkan karakter anda ke posisi tertentu, di mana ianya boleh menjadi sebahagian daripada strategi anda dalam perlawanan. Sebagai contoh, mengalihkan karakter ke satu tempat supaya kesemua musuh-musuh berkumpul di satu tempat dan memudahkan anda untuk menyerang mereka dalam zone AoE (Area of Effect) kemahiran anda.
Bercakap pasal AoE pula, setiap  kemahiran anda mempunyai zone AoE diorang, jadi, dengan mengambil kira setiap AoE bagi setiap skill, anda boleh lahirkan pelbagai strategi untuk mengunakan kemahiran anda sebaik mungkin.

Seterusnya, kita pergi kepada customization dalam game ini. Seperti yang saya beritahu sebelum ini, quartz magic diperlukan untuk mengunakan magik. Selain daripada magik, terdapat juga quartz kemahiran di dalam game ini. Untuk rujukan mudah, quartz di dalam game ini lebih kurang macam material di dalam Final Fantasy 7, di mana setiap quartz ini akan memberi karakter kemahiran atau magik-magik yang tertentu untuk digunakan dalam perlawanan.
Setiap karakter mempunyai Main Quartz, iaitu quartz yang mempengaruhi perkembangan stats mereka dan juga mempunyai kemahiran yang unik kepada quartz itu. Oleh itu, anda boleh membuat build anda sendiri untuk membawa potensi karakter yang ada kepada tahap yang maksimum.
Sebagai contoh, Emma mempunyai kelebihan dalam magik, kerana main quartz beliau mempunyai kelebihan di situ. Jadi, untuk mengunakan sepenuhnya potensi Emma, korang patut beri dia banyak quartz untuk magic dan juga quartz untuk mengurangkan masa casting dan juga quartz untuk meningkatkan damage magic. Gambar di bawah menunjukkan skrin menu untuk lengkapkan quartz pada karakter anda.

Persekitaran dan penerokaan yang menakjubkan!
Walaupun game ini bukanlah open-world macam Witcher 3 dan sebagainya, game ini memberi pemain banyak peluang untuk meneroka dan mengalami pelbagai jenis pemandangan! Sepanjang perkembangan game ini, anda akan dapat mengalami suasana pelbagai tempat, daripada  perumahan bangsawan, sehingga ke perumahan nomad.

Tempat-tempat di dalam game ini cukup luas dan tidak linear – sesuai untuk melakukan sedikit pencarian harta karun yang tersembunyi di samping pengembaraan bangunan-bangunan dan keadaan sekeliling yang dibuat cukup untuk membuat kita terasa ibarat berada di dalam dunia itu sendiri. Map mini juga membantu dengan memberikan maklumat yang tepat mengenai sesuatu tempat, memudahkan lagi penerokaan di sekeliling persekitaran di dalam game ini.

Tambahan pula, dengan quest-quest yang diberi, anda diberi peluang untuk mengalami sendiri suasana-suasana di sekitar Erabonia. Selain daripada itu, anda juga mengalami suasana persekolahan dengan bercakap dengan NPC sekeliling dan berinteraksi dengan rakan-rakan menggunakan point bond untuk merasai suasana tersebut.
Jadi, secara konklusinya, BOLEH BELI  atau BOLEH BLAH!?
BOLEH BLAH -Boleh blah kalau korang jenis yang tak sabar time main game dan perlukan game yang terus masyuk dalam satu sesi pendek, sebab game ini mengambil masa yang lama, paling kurang 60 jam untuk habiskan dan ianya mengambil masa untuk betul-betul sampai ke bahagian yang betul-betul masyuk dalam game ini.
Tambahan pula, game ini mengekang perkembangan anda dengan mengunakan sistem masa berasaskan hari seperti Persona 3 dan 4, jadi, sekiranya anda tidak suka atau tidak mahir menguruskan masa di dalam game, baik elakkan.
BOLEH BELI – Boleh beli kalau korang suka game-game RPG style old-school, sebab banyak bahagian di dalam game ini yang menyerupai game-game RPG di zaman dahulu kala, jadi sudah pasti anda akan dapat enjoy game ini dengan sebaik mungkin. Tambahan pula, game ini amat panjang, bermakna terdapat banyak benda yang kita boleh buat dalam game ini, jadi pada sesiapa yang ambil kisah pasal nilai masa bermain bagi setiap game yang diorang main, game ini pasti akan menjadi satu pembelian yang berbaloi untuk anda!
Huge plus kalau korang suka stail anime dalam game korang, dan juga sukakan elemen-elemen sosial dalam game, kerana ada bond event yang dapat mengeratkan hubungan anda dengan rakan-rakan sekelas dan seperjuangan anda, di samping rekaan karakter yang cantik dan menarik. Jadi, anda boleh pilih waifu kesayangan anda dan berinteraksi dengan diorang, di samping menempa hubungan persahabatan dengan rakan-rakan anda yang lain.
– Memerlukan pemain untuk meluangkan masa untuk grinding lebih
– Pacing cerita yang lambat
+ Interaksi antara karakter yang menarik dan mengasyikan.
+ Sistem perlawanan dan customization yang best dan mendalam.
+ Reka bentuk karakter yand menarik dan cantik.
+ Persekitaran dan penerokaan  yang menakjubkan.


Review Liyla and the Shadows Of War – Game Buatan Palestin Yang Menyelami Perang Gaza 2014

Serangan rejim Zionis yang telah menyerang rakyat Palestin di Gaza pada bulan Mei lalu sememangnya membuatkan dunia seluruhnya mengecam tindakan rejim tersebut.

Namun, itu bukanlah kali pertama rejim Zionis menyerang umat Islam Palestin. Pada tahun 2014, umat Islam Palestin telah menghadapi peristiwa perang selama 51 hari yang mengorbankan ramai nyawa yang tidak bersalah tidak kira usia dan jantina.
Walaupun media-media utama antarabangsa cuba menyekat kebenaran peristiwa tersebut, itu tidak dapat menghalang mereka yang mahu menegakkan kebenaran dengan pelbagai jenis platform media termasuklah video game.

Rasheed Abueideh, salah seorang pembangun dan pereka telah menghasilkan Liyla and the Shadows of War pada tahun 2017 ingin membawa pemain merasai bagaimana rakyat Palestin berdepan dengan peristiwa pahit perang 51 hari itu.
Pemain akan mengawal watak seorang ayah yang sedang mencari jalan pulang untuk mendapatkan isteri dan anak perempuannya. Pemain boleh lompat, bergerak ke kiri dan ke kanan. Dan pada masa tertentu, pemain perlu melakukan aksi khas seperti menolak barang.

Semasa dalam perjalanan pulang, pemain perlu menyelesaikan sedikit puzzle dan paling penting perlu mengelak peluru-peluru sesat, peluru roket dan white phosphorus yang mampu membunuh pemain. Adakalanya, pemain perlu membuat pilihan dialog yang mampu memberi kesan kepada babak tersebut. Walaupun gameplay-nya mudah dan menarik, penulis mengharapkan durasi masa bermain ditambah sedikit supaya pemain boleh mendalami lagi peristiwa 51 hari itu.
Efek bunyi dalam game ini boleh penulis katakan memang memberi impak besar kepada gameplay. Bunyi dentuman kuat dari roket, jeritan kanak-kanak dan bunyi kesan runtuhan bangunan serta siren kenderaan sememangnya membuatkan penulis seperti betul-betul mengalami peristiwa itu. Muzik Cold yang dihasilkan oleh Jorge Mendez di pengakhiran juga menyayat hati.

Mengambil inspirasi dari game seperti Limbo sememangnya sesuai dengan tema yang ingin disampaikan dalam Liyla and the Shadows of War. Penggunaan warna hitam dan putih menggambarkan situasi perang yang membawa kemusnahan. Imej-imej runtuhan bangunan, kenderaan rosak, tiang elektrik yang tidak berfungsi semuanya menambahkan kesan visual kepada permainan.
Kalau korang berminat untuk main game ini, korang boleh muat turun secara percuma sahaja di Google Play Store dan App Store.
Walau bagaimanapun, bagi korang yang ingin bermain game ini sambil mengumpulkan dana kepada tabung kemanusiaan Gaza yang diuruskan oleh United Nations Relief and Works Agency (UNRWA), korang boleh menyumbang kepada satu bundle ini di itch.io. Untuk maklumat lanjut mengenai bundle itu, korang boleh baca artikel ini.
+ Gameplay yang mudah dan jalan cerita yang menyayat hati+ Efek bunyi yang memang berkesan dan bagus+ Penggunaan grafik yang bersesuai dengan tema yang disampaikan
– Durasi masa bermain yang agak pendek


Will Ferrell Akan Berlakon Sebagai Gamer eSport Dalam Filem Komedi Akan Datang!

Pak lawak, Will Ferrell akan memainkan watak sebagai seorang gamer eSport dalam filem komedi akan datang!

Menurut laporan yang dikeluarkan di Variety, Ferrell akan melakonkan watak seorang anggota pasukan eSport profesional. Dikatakan bahawa Evil Geniuses dan Fnatic sedang dalam perbincangan untuk muncul di dalam filem tersebut!
Filem ini akan dibikin seperti filem Ferrel sebelum ini yang menampilkan NASCAR iaitu  “Talladega Nights.”
Amacam? Tak sabar nak bergelak-tawa bersama Ferrell, ataupun risau bagaimana industri eSports akan dipaparkan di dalam filem komedi ini? Sama-sama kita nantikan!


Siri Asal Crazy Taxi Kini Boleh Didapatkan Percuma Di Android Dan iOS

Masa untuk memandu dengan pantas dan cekap!

Kini Crazy Taxi boleh dimuat-turun secara percuma di Android dan iOS untuk semua. Seperti kebanyakkan mobile game, ia disertai dengan iklan dari masa ke semasa dan boleh disingkirkan dengan bayaran RM15.99.
Memperkenalkan konsep perlumbaan open-world, Crazy Taxi mendapat sambutan yang cukup menggalakkan semasa ia diterbitkan dahulu sehingga mendapat jualan ke-2 paling laris di konsol Sega Dreamcast. Ia juga didatangkan dengan sound track yang cukup bertenaga dari band punk rock iaitu Bad Religion dan The Offspring.